Sydämellinen Kerro tunteistasi-päivä 19.10.2013 | Mielikuvituksia\nSeuraa käyttäjää @nutturaloysalle\nSydämellinen Kerro tunteistasi-päivä 19.10.2013\nAntaa muun maailman juosta, me pysähdymme nyt!\nMielikuvituksia kutsui kaikki mukaan Kerro tunteistasi- päivän viettoon 19.10.2013. Vuosittaisen tapahtuman tavoitteena on, että osallistujat huomiovat päivän teemat omassa elämässään. Oikeastaan jokaisen päivän tulisi olla Kerro tunteistasi-päivä!\n¤ Kerro läheisellesi kuinka tärkeä hän on\n¤ Ihmissuhteita ei voi suorittaa, vaali hetkiä rakkaimpasi seurassa\n¤ Muista kehua ja kiittää\n¤ Kuuntele, keskity, anna aikaasi\nKohtaamisia kiireen keskellä\nKiireen ja hälinän keskellä pääsee joskus unohtumaan mikä on oikeasti tärkeää. Prioriteetit vääristyvät. Elämää ja ihmissuhteita pitää itsestäänselvyytenä. Turhan usein kuljemme silmät kiinni ja korvat tukossa toistemme läpi.\nNyt on aika pysähtyä, kohdata, olla läsnä. Arvosta elämää ja tee siitä mielekästä. Hiljennä vauhtia ja muista nauttia matkasta. Miksi sinulla olisi kiire maaliin?\nTe kerroitte meille kuka on teidän sydämessänne!\nVuonna 2012 järjestimme kuvitustapahtuman Sellon kirjastossa Leppävaarassa. Silloin kaikilla halukkailla oli mahdollisuus tulla piirtämään ja kirjoittamaan viestejä rakkaimmilleen yhdessä mielikuvittajien kanssa. Päivän aikana syntyi mainio ja tunteikas yhteisteos suurelle kanvaasille.\nVuoden 2013 Kerro tunteistasi- päivän kuva on puolestaan täynnä sydämiä! Jokainen sydän on omistettu rakkaalle ihmiselle. Kuvan luomiseen oli mahdollisuus osallistua lähettämällä tapahtumamme facebook-sivun seinälle viestin, joka sisälsi osallistujalle tärkeän henkilön nimen ja sydän symbolin.\nJokainen sydämen saanut henkilö sai oman sydämen ja nimensä tämän vuotiseen Kerro tunteistasi -päivän kuvaan. Kuva julkaistiin nettisivujemme lisäksi facebookissa ja twitterissä viikolla 43. Näiden kautta kuvaa on mahdollisuus ihailla sekä lähettää eteenpäin ja näin ilahduttaa omaa sydänystäväänsä!\nKiitos kaikille tapahtumaan osallistuneille ja reilusti Rakkautta!\n21.09.2015 Me kuvitamme sen!\n14.09.2015 Kerro tuloksista innostavasti kuvin!\n14.04.2014 Mielikuvituksia mukana LuuDiili hankkeessa\n17.12.2013 Hyvän joulun toivotus!\n31.10.2013 Sydämellinen Kerro tunteistasi-päivä 19.10.2013\n01.10.2013 Kannanotto tasa-arvoisen avioliittolain puolesta!\n28.07.2013 Mielikuvittaminen Workshop\n04.03.2013 Mielikuvituksia mukana matkassa\n17.12.2012 Hyvän Joulun toivotus\nMielikuvituksia Avoin yhtiö\n© 2019 Mielikuvituksia


Tuomas Holopaisen hyväksymät yksityiskohdat yllättävät uudessa Nightwish-näyttelyssä Kiteellä – Unkarista saakka tullut fani vaikuttui | Yle Uutiset | yle.fi\nNightwish-keskus on avattu Kiteelle\n6.8.2020 • Päivitetty 7.8.2020 09:07\nUnkarilaisella David Leitertillä on selkeä suunta Kiteen keskustassa: maanantaina avautunut A Nightwish Story-näyttely.\nR-kioskin vieressä on koristeellinen uusi näyteikkuna. Näyteikkunassa avautuu fantasiamaailma, josta voi tunnistaa paloja Nightwishin levyjen kansista. Tummasävyisessä kuvassa on vahvoja luontoelementtejä. Näky on erikoinen sateisena päivänä pikkukaupungin keskustassa.\nKyseessä on kuitenkin Leitertin ja jo monen muun kävijän päämäärä, kaupungin oma ylpeys, Nightwish-yhtyeen tarinan kertovan näyttelyn sisäänkäynti.\nDavid Leitert matkusti näyttelyyn Budapestistä saakka. Hän vierailee ensimmäistä kertaa Suomessa. Hän on käynyt näyttelyssä jo useampana päivänä.\n– Nightwish on ollut aina iso osa elämääni. Tämä näyttely on mieletön etenkin bändin faneille. Yksityiskohdat ovat upeita, niihin saa helposti uppoamaan aikaa, Leitert kuvailee.\nDavid Leitert matkusti paikalle Unkarista. Hän pitää näyttelyä erinomaisesti toteutettuna. Kuva: Meri Remes / Yle\nSisällä avautuu tummasävyinen, hieman elokuvateatteria muistuttava aula. Näyttelykierroksella katsoja uppoutuu tarinallisen hämyiseen tunnelmaan.\nLeitert ei osaa nimetä yhtä suosikkikohtaansa näyttelystä, koska kaikki yksityiskohdat ovat hänelle uniikkeja. Näyttelyn avajaispäivänä hän otti fanikuvan paikalla olleen Tuomas Holopaisen kanssa.\nEteen tulee niin Nightwish-yhtyeen VIP-passeja kuin lavasteita, joiden lomassa on Nightwish-yhtyeestä kirjan aiemmin tehneen Markus “Mape” Ollilan kirjoittamaa tarinaa bändin vaiheista.\nÉlan-musiikkivideosta tuttu piano kiinnittää huomion.\nNäyttelyn seuraamiseen saa äkkiä kulumaan aikaa, sillä yksityiskohtia on paljon. Kuva: Ari Haimakainen / Yle\nRahoitusta EU:lta saakka\nKiteeläislähtöisen yhtyeestä kertova näyttely A Nightwish Story avattiin Kiteellä maanantaina. Kyseessä on pysyvä näyttely.\nSamalla Kiteen kaupunki rakentaa brändiään rohkeasti metallimusiikilla.\nNäyttelyn palauteseinä on täyttynyt kävijöiden ylistävistä post-it-lappukommenteista. Kuva: Ari Haimakainen / Yle\nNäyttelyä alettiin aktiivisesti koota joulukuun 2019 jälkeen, kun sen rahoitus varmistui. Kiteen vetonaulaksi suunniteltua näyttelyä ovat rahoittaneet Kiteen kaupunki, Kitee-seura. ELY-keskus ja EU:n maaseuturahasto.\n– Kokonaisrahoitus koostuu kahdesta osasta: lähes 123 000 euron investointihankerahasta sekä kehittämishankerahasta, joka on 368 000 euroa. Kehittämishankerahoituksella maksetaan henkilökunnan palkat, markkinointi ja kehittäminen, sanoo Kiteen kaupungin elinkeinopäällikkö Mikko Heickell.\nKitee on jo aiemmin vetänyt yhtyeen faneja puoleensa sen vuoksi, että pikkukaupunki on yhtyeen johtohahmon, biisinkirjoittaja ja kosketinsoittajaTuomas Holopaisen kotipaikka.\nKiteen kaupunki on tyytyväinen uuden näyttelyn lopputulokseen.\n– Näyttely kestää minkä tahansa kansainvälisen vertailun. Nightwishillä on faneja ympäri maailmaa, joten näyttely tuo vierailijoita Keski-Karjalaan, Mikko Heickell sanoo.\nMateriaalia niin miksaajilta, puvustajilta kuin bändiltäkin\nNäyttelyn avaus siirtyi kesäkuun alusta elokuun alkuun koronan vuoksi.\nJärjestäjät odottivat avautumista malttamattomina.\n– Näyttely on rakennettu niin, että täältä löytyy uutta niin asiaan vihkiytymättömille kuin faneille, kertoo projektipäällikkö Tuula Teräväinen.\nTällaista näyttelyä ei olisi voinut rakentaa ilman bändin apua, sanoo projektipäällikkö Tuula Teräväinen. Kuva: Ari Haimakainen / Yle\nNäyttelyn materiaali on kerätty monista eri lähteistä.\n– Sitä on saatu muun muassa puvustajilta, miksaajilta ja Mape Ollilalta sekä tietysti bändiltä itseltään. Ydinporukka on ollut tätä toteuttamassa. Yhtiön graafikko Janne Pitkänen vastasi visuaalisesta ilmeestä, kertoo Teräväinen.\nKiteellä asunut Anne Pulksten kiirehti näyttelyyn\nKiteellä aiemmin asunut Anne Pulksten matkusti näyttelyyn Joensuusta.\n– Tultiin kyllä heti, kun päästiin, Pulksten sanoo.\nHän sanoo tunteneensa Nightwish-yhtyeen perustajan Tuomas Holopaisen jo lapsena ja seuraavansa Holopaisen uraa. Hän pitää erityisesti melodisen herkistä kappaleista Nightwishin tuotannosta.\nVantaalaiset Anssi Kantola ja Elina Nikkanen odottavat näyttelyä innolla. – Arvostan bändiä metallimusiikin kuuntelijana, heillä on oikeasti hyviä biisejä, Kantola kiteyttää. Kuva: Meri Remes / Yle\nNäyttelyn tuotot Kitee-seuralle\nNightwish-näyttelyn materiaali ja kokonaisuus on yhtyeen perustajan Tuomas Holopaisen hyväksymää. On kuitenkin hyvä tarkentaa, etteivät musiikintekijät ole itse näyttelyn perustajia eivätkä siinä enää aktiivisesti mukana.\n– Bändi elää kiinnostuneena mukana, mutta ei ole aktiivisesti itse tässä mukana, koska heillä on omat kiireensä, painottaa projektipäällikkö Tuula Teräväinen.\nNäyttelyn tuotot menevät yksistään Kitee-seuralle eli kotiseutuyhdistykselle. Bändille näyttely ei ole tulonlähde.\nNäyttelyn kävijätavoitetta on vaikea määrittää koronan vuoksi.\n– Tämähän on pysyvä näyttely, joka on auki tiistaista sunnuntaihin ympäri vuoden. Tässä on vaihtuvaa sisältöä, joten kävijä voi löytää seuraavalla kerralla jotain uutta, Teräväinen sanoo.\nNäyttelyn avajaisviikon kävijät ovat ihmetelleet näyttelyssä esillä olevia materiaaleja.\n– Ihmiset äimistelevät, mistä kaikki on kerätty, Teräväinen sanoo.\nEtenkin näyttelyn loppupuolen puvustus ja uusimman levyn materiaalit kiinnostavat kävijöitä.\nPään täyttää pauhu - Nightwishin Tuomas Holopainen vierastaa sosiaalista mediaa, joka jakaa ihmiset lahkoihin\nNightwishKiteenäyttelytTuomas HolopainenKeski-Karjalan seutukuntasinfoninen metallipower metalheavy rockalternative metalmuusikotPohjois-KarjalakulttuuritapahtumatKosketinsoittajataudioMusiikkifanit


Salsa picante - sopii salaattiin ja grillatuille vihanneksille! – Kotiliesi.fi\nErilaisilla kastikkeilla saa griiliruokaan helposti ihan uutta makua. Tomaattinen Salsa picante sopii salaattien ja grillatun varhaiskaalin kaveriksi.\n1 rkl valkoviinietikkaa tai 2 rkl limetin mehua\nvihreitä yrttejä lehtipersiljaa, rucolaa tai basilikaa\n1. Puolita 1 rasia eli 250 g kirsikkatomaatteja. Halkaise 1 punainen paprika, poista kanta ja siemenet ja hienonna niin pieneksi silpuksi kuin mahdollista. Kuori 1 salottisipuli ja silppua hienoksi. Kuori ja raasta 1 valkosipulinkynsi.\n2. Laita vihannekset kulhoon ja mausta 1/2 tl suolaa, 1/2 tl mustapippuria, 1 tl sokeria, 1 rkl valkoviinietikkaa tai 2 rkl limetin mehua ja 2 rkl öljyä.\n3. Silppua vihreitä yrttejä kuten lehtipersiljaa, rucolaa tai basilikaa ja ripottele salsan päälle.\nLue myös: Grillattu varhaiskaali ja jogurtti-vuohenjuustokastike\nKommentoi juttua: Salsa picante


Mirkka Kivilehto valittu tekijänoikeusneuvoston jäseneksi - Muusikkojen liitto\nMirkka Kivilehto valittu tekijänoikeusneuvoston jäseneksi\nMuusikkojen liiton juristi Mirkka Kivilehto aloittaa tekijänoikeusneuvoston jäsenenä.\nMuusikkojen liiton juristi Mirkka Kivilehto on valittu tekijänoikeusneuvoston jäseneksi kuluvan toimikauden loppuun 14.10.2021 saakka. Aiemmin Kivilehto on toiminut yhden kauden neuvoston varajäsenenä.\nTekijänoikeusneuvoston tehtävänä on avustaa opetus- ja kulttuuriministeriötä tekijänoikeutta koskevien asioiden käsittelyssä sekä antaa lausuntoja tekijänoikeuslain soveltamisesta. Tekijänoikeusneuvostossa ovat edustettuina keskeiset tekijänoikeuslaissa säädettyjen oikeuksien haltijat ja suojakohteiden käyttäjät.\nTekijänoikeusneuvoston lausunnoissa on käsitelty tärkeimpiä tekijänoikeuden tulkintakysymyksiä, mm. teostasoa, taloudellisia ja moraalisia oikeuksia, julkista esittämistä, tekijänoikeuden rajoituksia ja tekijänoikeuden siirtymistä. Lausunnot ovat suosituksen luonteisia. Ne eivät oikeudellisesti sido tuomioistuinta, lausunnon pyytäjää eikä tämän vastapuolta.\nSeuraava uutinen Ilmoittaudu mukaan: Balanssi – Musiikin esittäjien hyvinvointiryhmä Edellinen uutinen Osallistu tutkimukseen striimikeikkakokemuksista


A-lehdet houkuttelee lapsia journalismin pariin uudella Apu-lehdellä - Markkinointi & Mainonta\nLaura Kukkonen 23.10.2018 12:03\nA-lehdet lanseeraa uuden lehden Apu-brändin alle.\nKaksi kertaa kuussa ilmestyvä, alakouluikäisille suunnattu Apu Juniori ilmestyy ensi kertaa tammikuussa 2019.\nA-lehtien mukaan Apu Juniori on "ajankohtaislehti, joka kertoo uutisista ja ilmiöistä selkeällä, totuudenmukaisella ja viihdyttävällä tavalla".\nApu-lehden päätoimittaja Marja Aarnipuro sanoo tiedotteessa, että A-lehdet haluaa vaalia suomalaisten lasten lukutaitoa ja houkutella heitä vastuullisen, laadukkaan journalismin pariin.\n"Haluamme myös ylläpitää painetun median roolia luotettavan tiedon lähteenä ja oppimisen välineenä", Aarnipuro lisää.\nA-lehtien mukaan Apu Juniori on kehitetty yhdessä lasten kanssa ja sen tarkoituksena on tukea myös opettajien työtä. Lehteen ei aiota myydä mainoksia.\nApu Juniorin on tarkoitus käsitellä muun muassa kansainvälisiä ja kotimaisia uutisaiheita, luontoa, tiedettä, teknologiaa, eläimiä, avaruutta, urheilua, kulttuuria ja harrastuksia.\nMediakonserni A-lehdet teki 102,5 miljoonaa euroa liikevaihtoa viime vuonna. Konsernin nettotulos oli 7,5 miljoonaa euroa.\nA-lehdet-konsernin muodostavat emoyhtiö A-lehdet ja sen tytär- ja osakkuusyhtiöt Finnish Design Shop, Hyvinvoinnin Tavaratalo ja Genero.


Onnelin ja Annelin kirjasto - lempeitä lukutuokioita lehmien kanssa | hankkeet.kirjastot.fi\nKaiturin tila, kuva: Paula Raitis.\nTavoitteen toteutumista seurataan Kaiturin tilalle vierailevalle alakoulun ikäluokalle ja opettajille suunnatulla kyselyllä sekä palautekeskustelulla opettajien kanssa.\nRaision kaupunginkirjastolla on ilo ja kunnia toimia kummikirjastona kahdelle lukulehmälle, Onnelille ja Annelille.\nOnneli ja Anneli asuvat Kaiturin tilalla Maskussa ja opiskelevat siellä lukulehmän taitoja. Kaiturin tilan emäntä Marjukka Kulmala hoitaa ja kouluttaa niitä lempeästi yhdessä raisiolaisen lastenkirjailija Reetta Niemelän kanssa. Onneli ja Anneli nauttivat tällä hetkellä erityisesti lastenkirjojen ja runojen kuuntelemisesta.\nLukulehmät ovat kyyttöjä eli itäsuomenkarjaa, joka on yksi Suomessa vanhastaan kasvatetusta maatiaiskarjarodusta. Nykyisin kyytöt ovat uhanalaisia. Lukutaito on omalla tavallaan yhtä uhatussa asemassa kuin maatiaiskarjakin.\nOnnelin ja Annelin kummiuden kautta Raision kirjasto pyrkii paitsi edistämään lukuharrastusta myös lisäämään ihmisissä, etenkin lapsissa, kykyä kokea myötätuntoa muita eläviä olentoja kohtaan.\nKasvatuspsykologian tohtori Michele Borban mukaan empatiakyky on ylivertainen tekijä siinä, että lapsista kasvaa terveitä, menestyviä ja onnellisia aikuisia. Digitalisoituneessa maailmassa vallalle on päässyt kiusaamisen, epärehellisyyden ja tyytymättömyyden kulttuuri, jota hän kutsuu "selfiesyndroomaksi".\nBorba on listannut keinoja lasten empatiakyvyn kasvattamiseksi (Borba, M. (2016). Unselfie: Why Empathetic Kids Succeed in Our All-About-Me World. New York: Touchstone.)\n- Kehitä moraalista mielikuvitusta: Kirjoja lukemalla lapset pääsevät erilaisiin maailmoihin. Tarinat kasvattavat moraalikäsityksiä ja hyväntahtoisuutta.\n- Harjoittele myötätuntoa: Myötätunto on kuin lihas. Mitä enemmän sitä harjoitetaan, sitä suuremmaksi se kasvaa.\n- Toimi lasten esikuvana empaattisuudessa, niin hekin oppivat myötätuntoisiksi ja vastuullisiksi. Kun empatiasta tulee heille luonnollinen taito, he osaavat tunnistaa, kun joku on satuttanut itsensä, tarvitsee lohdutusta tai on kaltoin kohdeltu.\nOnnelin ja Annelin kirjasto -hankkeella on kaksi tavoitetta.\n1) Tarkoituksena on tukea raisiolaisten alakoululaisten ilmiöpohjaista oppimista lukulehmien kohtaamisen kautta. Kohtaamisissa harjoitellaan lukutaidon lisäksi myös tunnetaitoja.\nEläinten hyvinvointia pohditaan vuodesta 2016 eteenpäin alakoulussa ympäristöopissa ja yläkoulussa biologian, uskonnon ja elämänkatsomustiedon tunneilla. Maatilakäynnillä Onnelin ja Annelin luona lapset tutustuvat käytännössä elänten elämään, maatilan töihin ja vanhaan maaalaisympäristöön sekä maatalouden historiaan.\nTuotamme yhdelle Raision alakoulujen ikäluokalle (2. luokka-aste) lukuvierailuita Kaiturin tilalle Maskuun. Samalla tutustutaan maatilaan töihin ja eläinten hoitamiseen. Kaiturin tilalle ei pääse julkisilla kulkuneuvoilla, koska lähimmälle bussipysäkille on neljä kilometriä. Siksi on välttämätöntä järjestää lapsille kuljetus.\nLastenkirjailija Reetta Niemelä valmentaa jokaisen luokan maatilavierailua varten Raision kirjastossa. Vuorovaikutteisen johdattelun materiaalina käytetään kirjaston aineistoa, josta avautuu teemaan monenlaisia näkökulmia. Myös puhelimella kuvatut pienet videoklipit antavat lapsille tuntumaa lukulehmien kohtaamiseen.\nPäivä Kaiturin tilalla on lapsille kokonaisvaltainen elämys. Ison eläimen kohtaaminen ja sen lähellä oleminen on vaikuttava ja voimauttava kokemus. Lapset voivat viettää koulupäivän ulkoilmassa maatilan lehmien, lampaiden ja kanojen kanssa. Maatilakäynnillä Kaiturin tilalla lapset näkevät, miten eläimiä hoidetaan ja miten niiden hyvinvoinnista huolehditaan. Kokemus pohjustaa ylemmillä luokilla alkavaa opetusta.\nKaiturin tilalla lukeminen yhdistyy lempeään lehmään ja viestintään eläinten kanssa. Lapset kokevat käytännössä, mitä tarkoittaa, kun ihmisen ja eläimen suhde perustuu vastavuoroisuuteen. Myös tunnetaidot kehittyvät: lapset oppivat, että myös eläimet ovat tuntevia olentoja, jotka osaavat innostua ja väsyä, pelätä ja iloita, kärsiä ja kiintyä.\nLukuvierailuita voidaan tehdä myös syksyllä ja keväällä, jopa leudolla säällä talvella, koska Onneli ja Anneli ulkoilevat pihatossa. Samalla lapset oppivat myös pukeutumaan oikein ulkoilupäivään. Lukuvierailuista vastaavat yhdessä Kaiturin tilan emäntä Marjukka Kulmala, lastenkirjailija Reetta Niemelä ja Raision kaupunginkirjasto sekä Raision alakoulut.\nRaisoon kaupunginkirjasto ja lukulehmät ovat mukana myös Lukukeskuksen Suomi 100 - Suuri lukuseikkailu -hankkeessa.\n2) Tarkoituksena on edistää sekä kirjaston käyttäjissä että ei-käyttäjissä lukuharrastusta ja empatiaa ja ymmärrystä eläinten hyvästä elämästä.\nKun Onneli ja Anneli tekevät lukulehmien töitä, levitämme samalla sekä lukemisen iloa että tietoa ja ymmärrystä eläinten itseisarvosta, oikeuksista ja niiden kunnioittavasta kohtelusta.\nValokuvauksen ammattilainen kuvaa lukulehmistä ja lapsista käsikirjoitetun videon, jota voidaan levittää Suomessa ja aulkomailla. Videon avulla hankkeen vaikutukset voivat levitä varsin laajalle. Samalla sekä hanke että metodi tulevat dokumentoitua.\nLukulehmien saaman julkisuuden kautta voidaan nostaa esiin lukemisen merkitystä ja samalla vaikuttaa ihmisten tietoisuuteen eläimistä subjekteina sekä asenteisiin eläinten hyvinvointia kohtaan. Hankkeessa yhdistyvät kirjat, kirjalija, lukeminen, maatila, eläimet, eettiset kysymykset ja ihmisen henkinen kasvu.\nLukemisen taika sekä empatian ja myötätunnon lisääminen ihmisissä lävistävät hankkeen kaikki tasot.\n- Raision kaupunginkirjasto ja Kaiturin tilan lukulehmät julkistavat joka kesä kesälomakirjan, joka valitaan vuoden aikana ilmestyneiden kotimaisten lastenkirjojen joukosta. Kirjan valintaan voi osallistua kirjaston somessa. Julkistamistilaisuudessa lehmille luetaan katkelma voittajakirjasta. Samalla julkistetaan kesälukemista-lista.\n- Raision kaupunginkirjasto ja Reetta Niemelä tekevät yhdessä Onneli ja Anneli suosittelevat -kirjalistoja Raision alakoululaisille. Listaukset löytyvät myös Vaski-verkkokirjastosta http://bit.ly/2exkQne\n- Luodaan Raison kaupunginkirjaston ja lukulehmien yhteinen lukublogi.\n- Hande dokumentoidaan ammattivalokuvaajalta tilattavalla videolla. Video kertoo Annelista ja Onnelista ja heidän työstään lukulehminä. Tärkeää on myös tallentaa lasten kokemuksia. Videota levitetään valtakunnallisesti, ehkä myös kansainvälisesti.\n- Kerätään lapsille suunnattuja, eläinten hyvinvointia käsitteleviä asiantuntijoiden ja kouluttajien puheenvuoroja Facebook live -toiminnon avulla. Niitä voitaisiin katsoa kirjastossa isolta screeniltä. Asiantuntijat olisivat valtakunnallista tasoa, kuten Tuire Kaimio ja Helena Telkänranta. Samalla kerryttäisimme oppimateriaalia kouluille\n- Järjestetään kaksi lehmiin liittyvää yleisötilaisuutta Raision Kirjastotalon Martinsalissa. Toisessa pohditaan, millaista on olla lehmä. Toisessa tutkitaan sitä, miten monella eri tavalla lehmät liittyvät suomalaisten historiaan: metsässä laiduntavat lehmät, evakkolehmät jne.\n- Videokirjavinkkausta lukulehmien kanssa on jo tehtykin, ja sitä jatketaan kummikirjaston Facebookissa olevalla Kyyttökanavalla.\n- Suora striimaus Kaiturin tilalta lukuehmien luota sopii hienosti moniin Raision kirjastossa järjestettäviin tapahtumiin, vaikkapa luokkakäynteihin.\n- Lukulehmät ovat tervetuleita vierailemaan Raision kaupunginkirjaston edustalla olevaan puistoon. Onnelia ja Annelia voivat tulla katsomaan kaikki halukkaat, myös ei-kirjastonkäyttäjät. Kirjastopihalla niin lapset kuin aikuiset voivat lukea Annelille ja Onnelille pienryhmissä. Ryhmille annetaan etukäteen tietoa lehmästä, sen tarpeista ja käyttäytymisestä. Puistossa Anelille ja Onnelille järjestetään niin iso aitaus, että ne voivat halutessaan mennä puiden varjoon märehtimään. Lehmät voivat itse päättää, milloin ovat ihmisten lähellä.\n3) Hanketta seurataan yhteistyössä koulun ja opettajien kanssa. Maatilakäynti pohjustaa ylemmillä luokilla alkavia oppiaineita. Lukulehmistä voidaan keskustella esimerkiksi biologian, uskonnon ja elämänkatsomustiedon tunneilla. Lehmiä voidaan käyttää aiheena kuvaamataidon tunneilla ja niistä voidaan laulaa musiikintunneilla.\nHankkeesta järjestetään myös palautekysely koululaisille ja opettajille sekä mukaan tulleille aikuisille. Lapsia rohkaistaan antamaan palautetta myös vierailupäivän aikana.\nHankkeen vaikuttavuutta seurataan myös videon leviämisen ja median reaktioiden kautta.\nReetta Niemelä, Marjukka Kulmala, Heli Kivelä, Raision perusopetus\nemäntä Marjukka Kulmala, Kaiturin tila\nlastenkirjailija Reetta Niemelä, Raisio\nRehtori Heli Kivelä/Raision alakoulut\nHANKKEEN TOTEUTUMINEN JA ARVIO\nRaision kaupunginkirjastolla on ilo ja kunnia toimia kummikirjastona kahdelle lukulehmälle, Onnelille ja Annelille. Heilikki, Kaiturin vanhin ja kokenein lukulehmä, on myös itseoikeutetusti mukana Lukulehmä-hankkeessa.\nOnneli, Anneli ja Heilikki asuvat Kaiturin tilalla Maskussa ja opiskelevat siellä lukulehmän taitoja. Kaiturin tilan emäntä Marjukka Kulmala hoitaa ja kouluttaa niitä yhdessä raisiolaisen lastenkirjailija Reetta Niemelän kanssa.\nLukuvuonna 2017-2018 kaikki raisiolaiset kakkosluokkalaiset kutsuttiin lukuseikkailuun kirjastoon ja Kaiturin tilalle Maskuun.\nKakkoset kohtaavat lukulehmät eli miten hanke organisoitiin käytännössä?\nAluksi 2. luokka-asteen opettajille lähetettiin yleiskirje, jossa kerrottiin hankkkeen ideasta ja tavoitteista. Se alkoi näin:\n"Lukutaito on lapsen tärkein taito. Ja lukemisen kautta lapsi pääsee kokemaan ihmeellisiä seikkailuita – tänä syksynä ihan konkreettisestikin. Kaikki raisiolaiset kakkosluokkalaiset kutsutaan lukuseikkailuun kirjastoon ja Kaiturin tilalle Maskuun.\nMaatilavierailun tarkoitus on vahvistaa lukutaidon lisäksi myös lasten kykyä empatiaan kaikkia eläviä olentoja kohtaan. Sanotaan, että myötätunto on kuin lihas: mitä enemmän sitä harjoitetaan, sitä vahvemmaksi se kasvaa. Sama pätee myös lukutaitoon."\nKirje kakkosten opettajille\nLähetimme jokaisen luokan opettajille tällaisen kirjeen.\nHei hyvä opettaja ja koulunkäyntiavustaja!\nHienoa, että olet luokkasi kanssa mukana Lukulehmä-hankkeessa!\nRaision kirjasto sai lukukaudelle 2017-2018 Lounais-Suomen AVI:n avustuksen, jolla toteutetaan oppilaiden kirjailijavierailu kirjastossa sekä retki maatilalle Maskuun. Osallistuminen on koulullenne maksuton.\nKIRJASTOVIERAILU klo 9-10.30\nKirjailija Reetta Niemelä kertoo työstään\no Käydään läpi eläinten kohtelua tilalla\no Lapset saavat kirjastokortin, jos sitä ei vielä ole\no Lainataan omavalintainen kirja lehmälle luettavaksi (opettaja päättää lainattavien kirjojen määrän)\no Lopuksi otetaan yhteiskuva kirjojen kanssa\nKirjastokäynnin tarkoituksena on esitellä kirjasto innostavana ja houkuttavana paikkana ja opetella kirjojen hakua ja lainaamista käytännössä sekä tietysti tavata oikea kirjailija. Paikalla on myös kirjastovirkailijoita tukemassa lainaamista.\nLapselle on tärkeää, että lainattava kirja on oma valinta! Kirja voi olla tietokirja, kuvakirja tai romaani! Kirjan ei tarvitse olla lehmä-aiheinen. LAPSET LUKEVAT KIRJAA KOTONA TAI KOULUSSA ENNEN MAATILAVIERAILUA. Lukutilannetta voi helpottaa, jos lapsi on pohtinut etukäteen minkä kohdan haluaa lukea. Sopiva kohta ja pituus voidaan kuitenkin valita myös paikan päällä.\nRETKI KAITURIIN www.kaiturintila.fi\no Retkipäivän pituus: 9-13.00\no Kaiturissa vietetään koko päivä ULKONA\no KIRJASTO TILAA TAKSIT! Taksi saapuu koulun pihalle klo 8:40 ja lähtee Kaiturista klo 13.00\no Taksin yhteyshenkilö ongelmatilanteen varalle: Juhani Lahdenne: 0400996655\no Lapsille: KUMISAAPPAAT ja RIITTÄVÄSTI LÄMMINTÄ VAATETTA!\no LAINATUT KIRJAT MUKAAN! Vinkki: maalarinteipillä nimi kanteen J\no Paikan päällä jakaudutaan KOLMEEN ryhmään\no Päivä koostuu lehmien lukuhetkestä, tutustumisesta lampaisiin, kanoihin, kaneihin ja sikoihin, yhteisestä ruokailusta sekä vapaammasta leikkihetkestä päivän lopuksi\nKirjastossa on koottu kaksi kirjalaatikkoa, joissa on lehmiin liittyviä tietokirjoja ja kuvakirjoja lapsille ja aikuisille. Vs. kirjastonhoitaja Eeva Ennola (eeva.ennola@raisio.fi) koordinoi kirjalaatikoiden jakelun kouluille. Kirjat on tarkoitettu taustamateriaaliksi lehmäteeman käsittelyyn koulussa. Näitä kirjoja ei voi viedä kotiin.\nKirjailijavierailun ja lehmille lukemisen tavoitteena on luoda iloisia ja kannustavia mielleyhtymiä lukemisesta. Lehmät todella kuuntelevat lukevaa lasta. Eläinten kanssa opitaan arvokkaan ja myötäelävän kohtaamisen taitoja. Kaiturissa harjoitellaan myös rauhoittumista ja toisen kuuntelua.\nHalutessaan lehmä-teeman ympärille voi rakentaa muutakin opetussisältöä:\no Lehmä-aiheisten kirjojen ja runojen ääneen lukemista yhdessä\no Lehmätaiteeseen tutustumista ja aiheen hyödyntämistä taideaineissa\no Tekstien tuottamista, aiheena vaikkapa Anneli- ja Onneli-lehmien ystävyys\no Kotieläimiin liittyviä asioita, eläinten oikeuksia\no Ruokaan liittyviä teemoja\no Rauhoittumista ja keskittymistä\nVinkki: Aina, kun luokassa halutaan pitää rauhallinen lukuhetki, voidaan seinälle kiinnittää tai heijastaa rauhassa märehtivän lehmän kuva hiljentymisen merkiksi! J\nOLETTE ERITTÄIN LÄMPIMÄSTI TERVETULLEITA KIRJASTOON JA KAITURIN TILALLE!\nlastenkirjailija Reetta Niemelä\nrehtori Heli Kivelä, Raision alakoulut\nkirjastonhoitaja Eeva Kiviniemi, Raision kaupunginkirjasto\nAlakoulun rehtori Heli Kivelä teki luokille aikataulun, josta opettajat valitsivat kirjasto- ja maatilavierailun ajankohdan. Syksyn käynnit toteutettiin 21.8. – 18.9. 2017, kevään 4.4. – 4.5. 2018.\n1) Kirjastovierailulla lapset otti vastaan lastenkirjailija Reetta Niemelä. Reetta kertoi, mitä maatilalla tehdään, miten lehmien kanssa ollaan ja miten lukeminen järjestetään. Apuna olivat siviilipalvelusmies Antti Kupiaisen muovaamat Onnelin ja Annelin näköishahmot, joiden avulla Reetta havainnollisti esimerkiksi sitä, miten lehmää lähestytään. Kirjastosta jokainen lapsi myös lainasi kirjan, josta sitten Kaiturissa luki pienen pätkän lehmälle. Kirjan ei tarvinnut liittyä lehmiin. Kirjastovierailu kesti puolitoista tuntia.\n2) Kaiturin tilalle lapset kuljetettiin sovittuina päivinä JetSetLinesin takseilla. Lähtö oli vähän klo 8 jälkeen ja paluu klo 13. Lapsia ohjeistettiin vetämään kumisaappaat jalkaan vaikka olisi aurinkoinenkin päivä ja pukeutumaan lämpimästi säänmukaisiin vaatteisiin. Kaiturissa oltaisiin ulkona monta tuntia.\nKaiturin tilalla lapset jakautuivat kolmeen, etukäteen muodostettuun ryhmään. Yksi ryhmä luki lehmille Reettan ja Eevan kanssa, kaksi muuta tutustui maatilan pihapiiriin.\nMarjukka-emäntä kiersi lasten kanssa tilan muiden eläimien luona. Lapset tutustuivat lampaisiin, kanoihin ja kukkoon, porsaisiin ja kaneihin. Samalla he saivat kuulla siitä, miten Kaiturissa hoidetaan eläimiä ja että se ei ole samanlaista kuin tehotuotantotiloilla. Biologian opettajan ammattitaidolla Marjukka sai ujutettua kierroksiin valtavasti tietoa eläimistä ja niiden käyttäytymisestä ja osasi vastata lasten lukuisiin kysymyksiin. Lisäksi Marjukka vinkkasi kaikille lapsille teemaan liittyvää lukemista.\nKoulusta tuotiin mukana lounas, joka syötiin useimmiten pitkien pöytien ääressä ulkona. Lopuksi oli vapaata leikkiä. Lapset saivat temmeltää pihapiirissä, leikkiä Reetta Niemelän kirjojen pohjalta rakennetussa Tikkumäen tallissa keppareilla tai Milja-kirjojen mukaan siustetussa Miljan huonessa vanhassa aitassa. Leikin kautta lapset pääsivät konkreettisesti sisään kirjojen maailmaan.\n3) Kirjastossa koottiin kakkosille ja opettajille kirjalaatikoita, joissa on lehmiin liittyviä tietokirjoja ja lastenkirjoja. Ajatuksena oli, että opettajat voisivat päivittää tietojaan lehmistä ja lehmiä voitaisiin käsitellä koulussa jo ennen maatilavierailua. Kirjat oli tarkoitettu luettavaksi vain koulussa.\nKuvataiteilija Leena Pylkkö ja savilehmät\nTurun kaupunginkirjastossa työskentelevä kuvataiteilija Leena Pylkkö otti meihin yhteyttä hankkeen alkuvaiheessa ja ehdotti, että hän voisi tulla mukaan ja vetää lapsille työpajoja, joissa muotoiltaisiin savilehmiä.\nAVI antoi luvan rönsyillä ja sovimme, että Leenan savityöpajoihin voisivat ilmoittautua ne kakkosluokat, jotka halusivat.\nInnostus oli suurta, sillä Leenan pajoissa valmistui kaikkiaan 175 savilehmää! Pajat toteutettiin 21.9. – 8.11. 2017. Opettajat antoivat savityöpajoille kiittävää palautetta ja olivat sitä mieltä, että työpaja tuki hienosti hankkeen konseptia tuomalla mukaan taidekasvatuksen ja käsillä tekemisen.\nOnnelin ja Annelin kirjasto -hankkeella oli kaksi keskeistä tavoitetta:\n1) Tukea raisiolaisten alakoululaisten ilmiöpohjaista oppimista lukulehmien kohtaamisen kautta. Kohtaamisissa harjoitellaan lukutaidon lisäksi myös tunnetaitoja.\n2) Edistää sekä kirjaston käyttäjissä että ei-käyttäjissä lukuharrastusta ja empatiaa ja ymmärrystä eläinten hyvästä elämästä.\nKakkosten kirjastovierailu, Kaiturin maatilavierailu ja savilehmien muotoileminen olivat kaikki sellaisia tapahtumia, joissa molemmat tavoitteet selkeästi toteutuivat, kun kohderyhmänä olivat lapset.\nLukulehmien kohtaaminen ja lehmille lukeminen oli erittäin herkkä tilanne, jonka lapset kokivat voimakkaasti. He suhtautuivat lukemiseen vakavasti ja osasivat ottaa eläimet huomioon Reettan ohjeiden mukaan. Lisäksi he osasivat odottaa omaa vuoroaan hämmästyttävän kärsivällisesti.\nIson eläimen lähellä oleminen tuntui olevan voimaannuttava kokemus lapsille. Tulkitsin lukutilanteen niin, että lapset oikeasti ymmärsivät, että eläin on subjekti, eikä pelkkä objekti, joka on olemassa ihmistä varten. He tarkkailivat lehmien reaktioita – välillä ihmetellen – ja pohtivat selvästi lehmän olemusta ja omaa suhdettaan eläimeen.\nKun lehmät esimerkiksi vetäytyivät kesken lukutuokion suojaansa märehtimään, Reetta selitti tilanteen lapsille ja ehdotti, että luetaan lehmille iltasatu, koska nyt heitä selvästi alkoi nukuttaa. Lapset hallitsivat orastavan turhautumisen hienosti ja ryhtyivät lähes hartaina lukemaan iltasatua, joka saatteli lehmät hyvänolon päiväunille.\nMyös lehmälle lukeminen oli lapsille vahva kokemus ja arvokas hetki. Jopa vilkkaat ja toiminnalliset lapset jaksoivat keskittyä lukutilanteeseen ihmeellisen hyvin. Lapsia ilahdutti erityisesti se, että lehmät olivat kirjojen suhteen kaikkiruokaisia: niille kelpasi niin Minecraft kuin Mimmi-lehmänkin tarinat. Samalla he vaikuttuivat myös sitä, että lehmät oikeasti kuuntelevat: ne liikuttavat korviaan äänen suuntaan märehtiessään.\nReetta onnistui selittämään lapsille lehmän monet vatsat ja märehtimisen luontevasti lukemisen ohessa. Lehmä märehtii silloin, kun sillä on rauhallinen ja turvallinen olo. Lapset oivalsivat, että lukeminen oli auttanut lehmiä tässä.\nKaiturin tilalla lapset kokivat käytännössä, mitä tarkoittaa, kun ihmisen ja eläimen suhde perustuu vastavuoroisuuteen. Tilanne pisti toivottavasti liikkeelle prosessin, jossa tunnetaidot kehittyvät. Kaiturissa lapset oivalsivat, että ihmisen tavoin myös eläimet ovat tuntevia olentoja, jotka osaavat innostua ja väsyä, pelätä ja iloita – ja ennen muuta kiintyä. Eläimen kanssa voi kommunikoida, mutta se on vuorovaikutusta, johon molemmat osapuolet vaikuttavat.\nTulimme kakkosluokkien ja lehmien kohtaamisessa testanneeksi ja vahvistaneeksi käytännössä kasvatuspsykologian tohtori Michele Borban teesit lasten empatiakyvyn kasvattamiseksi (Borba, M. (2016). Unselfie: Why Empathetic Kids Succeed in Our All-About-Me World. New York: Touchstone.)\nMitä emme pystyneet toteuttamaan\nHankesuunnitelmissa ideoimme lukulehmien vierailua Raision kaupunginkirjaston edustalla olevaan puistoon. Vierailun tarkoituksena oli, että myös aikuiset ja kirjaston ei-käyttäjät pääsisivät osaksi lehmille lukemisen taikaa. Periaatteena oli myös, että puistossa lukulehmille järjestettäisiin iso aitaus, jossa ne voisivat halutessaan mennä puiden varjoon märehtimään. Lehmät voisivat itse päättää, milloin ovat ihmisten lähellä.\nTämä suunnitelman osa osoittautui liian kunnianhimoiseksi. Halusimme toimia eläinten kanssa mahdollisimman eettisesti ja aika pian ymmärsimme, että lehmien siirtäminen ei hankkeen puitteissa onnistu. Meillä ei ole ollut mahdollisuutta kouluttaa ja totuttaa hiehoja kuljetusvaunuun. Pelkästään trailerikäytäntöjen kouluttaminen olisi vaatinut suunnattomasti työtunteja ja sen lisäksi lehmät olisi pitänyt totuttaa olemaan rennosti vieraassa paikassa.\nPanostimme sekä kirjastokäynneillä että Kaiturin tilalla todella paljon siihen, että lapsille puhuttiin eläimen käyttäytymisen lukemisesta ja tulkitsemisesta sekä opetettiin eläimen kohtaamista. Lukutilanteissakin keskityimme lehmien käytöksen havainnontiin sekä ihmisten elekieleen ja sen vaikutuksiin. Reetta ja Marjukka puhuivat lasten kanssa paljon siitä, miten ihminen voi kohtaamisessa luoda eläimille hyvää oloa - esimerkiksi juuri lukemalla. Otimme esille myös lehmien oikeudet ja eläinten itseisarvon.\nReetta Niemelä teki myös useita Onneli ja Anneli suosittelevat -kirjalistoja Raision alakoululaisille.\nLukulehmien saaman runsaan julkisuuden kautta pystyimme nostamaan esiin lukemisen merkitystä ja samalla vaikuttaa ihmisten tietoisuuteen eläimistä subjekteina sekä asenteisiin eläinten hyvinvointia kohtaan. Hankkeessa yhdistyivät kirjat, kirjalija, lukeminen, maatila, eläimet, eettiset kysymykset ja ihmisen henkinen kasvu.\nArvelen, että olemme hankkeen kautta lisänneet kiinnostusta lukemiseen ja eläinten eettiseen kohteluun.\nKakkosluokkien opettajille lähetetyn palautekyselyn yhteenveto\nPalautekysely lähetettiin opettajille rehtori Heli Kivelän kautta. Kyselyyn vastasi seitsemän (7) opettajaa ja vastausprosentti oli 50. Puolet kakkosluokista osallistui Lukulehmähankkeen tapahtumiin syksyllä 2017, puolet keväällä 2018.\nKaava oli kaikilla sama. Lastenkirjailija Reetta Niemelän vetämät kirjastovierailut edelsivät Kaiturin tilalle tehtyä retkeä, jossa luettiin Onnelille, Annelille ja Heilikille ja tutustuttiin muihin maatilan eläimiin. Kirjastossa käytiin läpi sitä, mitä Kaiturin tilalla tehdään, miten eläinten lähellä ollaan, miten lehmät kokevat lukemisen - ja myös, mitä eläinten läheisyydessä ei kannata tehdä. Lisäksi lapset lainasivat kirjan, jota halusivat lukea lehmille.\nKaikki opettajat kokivat, että olivat ehtineet valmistautua lasten kanssa tarpeeksi ennen kirjastovierailua. Yhtä lukuunottamatta opettajat olivat mielestään ehtineet valmistautua myös Kaiturin tilan retkeen.\nKaikki opettajat myös pitivät toimivana ratkaisua, jossa kirjastokäynti edelsi retkeä Kaiturin tilalle.\nOli toimiva. Mukavaa, että kirjastossa puhuttiin, miten eläimiä pitää lähestyä ja oli aikaa valita kirjoja.\nKumpikin kokonaisuus oli erittäin hyvin suunniteltu ja toteutettu. Lapset nauttivat molemmista vierailuista.\nKun kysyimme opettajien mielipidettä siitä, innostiko lehmille lukeminen lapsia lukemaan omassa arjessaan enemmän, vastaukset hajosivat. Kolme opettajaa ei osannut sanoa tai arveli, että lukeminen ei lisääntynyt. Neljän mielestä retki innosti lukemaan.\nLuemme luokassa paljon, joten enemmän on ehkä väärä sana. Mielestäni se enemminkin sai aikaiseksi lukemisen suunnittelua: ”Mitäköhän lehmät haluaisivat kuulla? Kuinka lujaa niille pitää lukea? Pitäisikö niille näyttää kirjojen kuvia?”\nMielenkiinto Reetan kirjoja ja lehmäkirjoja kohtaan lisääntyi.\nEn tiedä, mutta hetki oli varmasti ikimuistoinen kuitenkin\nKaikki opettajat olivat työstäneet aihetta retken jälkeen yllättävän paljon. Oli keskusteltu lehmistä ja lukemisesta ja katsottu opettajan ottamia valokuvia, kuvaamataidon tunnilla oli tehty lehmäaiheisia töitä, päivästä oli kirjoitettu tarinavihkoon, oli muovailtu savilehmiä. Tuntuu, että opettajat valjastivat koko pedagogisen arsenaalinsa käyttöön.\nTeimme lehmistä ajatuskartan, luimme lehmärunoja, lauloimme ”lehmiä on puolitoista miljardia” -laulua, teimme lehmä-kirjoista kirjaesitelmät ja maalasimme lehmän päätä esittävät kuvistyöt.\nKeskustelimme päivästä ja katsoimme valokuvia. Teimme savilehmiä. Luimme lehmäkirjoja.\nKouluille oli koottu kirjapaketteja, jotta he voisivat niiden avulla perehtyä lehmiin eläiminä. Kirjapakettien toimittaminen koululta toiselle takkuili hieman ja siitä tuli kritiikkiä.\nKirjaston keräämä kirjapaketti tuli meille vasta Kaiturin tilakäynnin jälkeen, joten jatkoimme niiden kirjojen lukemisella. Lisäksi heti seuraavalla viikolla meillä oli savilehmän muotoilua, johon motivoiduimme katsomalla Reetan lähettämiä valokuvia ja videoita vierailustamme tilalla.\nKysymykseen, mitä oppilaille jäi päällimmäiseksi mieleen Kaiturin tilalta, vastaus oli yksimielinen: eläimet, muutkin kuin lehmät, eläinten kohtaaminen ja koskettaminen, eläinten käyttäytymisen seuraaminen ja ihmetteleminen.\nEläimet, mukava paikka ja Kaiturin tilan eläimet jäivät päällimmäisinä mieleen.\nPäällimmäiseksi jäi mieleen eläimet ja se, että lehmät pitivät lukemisesta.\nLehmien kiinnostus lukemista kohtaan. Hienointa oli kun sai koskettaa eläimiä\nMuutama lapsi oli innostunut kotonakin kouluttamaan ”lukukoiraa/lukumarsua…”\nTästä huolimatta osa opettajista tuntui kallistuvan sille kannalle, että lapset eivät ehkä osanneet yhdistää eläimiä ja lukemista toisiinsa kovin hyvin.\nEläinten hoitaminen ja lehmien lannan haistaminen. Eivät osaneet yhdistää eläimille lukemista.\nTarinoista päätellen mieleenpainuvimpia asioita olivat eläimet, ehkä erityisesti lampaat, joita pääsi silittelemään. Myös tipujen kuoriutuminen oli ihme!\nKun kysyimme opettajilta, kokivatko he itse saaneensa hankkeesta työkaluja opettamiseen, kaksi ei vastannut mitään, viisi kiitteli hanketta inspiroivaksi.\nKoin. lapset oppivat kuinka eläimiä kuuluu kohdella ja miten maatalossa eletään. Aihetta pystyi jatkamaan esim. Ympäristöopissa.\nLukulehmä-kokonaisuus oli hyvä esimerkki toimivasta ilmiöoppimisesta. Siihen oli helppo sisällyttää useita eri oppiaineita. Tuntui siltä, että konkreettinen lehmän tapaaminen vielä vahvisti opeteltuja asioita ts. hanke rohkaisee suurten kokonaisuuksien käsittelyyn jatkossakin.\nSain paljon lukuhankkeesta. Teimme lehmäjoogaa (Lehmäjooga-kirjaJ), teimme lehmäaiheisia runoja, maalasimme lehmän kasvokuvan, teimme savilehmän, kirjoitimme tarinan retkestämme tilalle,YLLI:ssä tutustuimme myös lehmään ryhmätöitä tehden. Lisäksi kevätjuhlaesityksemme koostuu Ilpo Tiihosen lehmäaiheisesta runosta, parista lehmälaulusta ja itsetehdyistä lehmärunoista.\nPyysimme opettajia myös arvioimaan lehmille lukemisen ja Kaiturin tilan eläinten tapaamisen vaikutusta lasten tunnetaitojen kehitykseen ja tunnetaitojen opettamiseen.\nKaikki opettajat olivat sitä mieltä, että vilkkaat ja levottomatkin lapset rauhoittuivat varsinkin lehmille luettaessa. Lehmille uskalsivat lukea myös arat ja ujot lapset sekä ne, joiden lukutaito ei vielä ollut kovin sujuvaa.\nOpettajat huomauttivat aivan oikein, että yhden lukuhetken perusteella ei voi vielä sanoa mitään tunnetaitojen kehittymisestä, mutta ainakin se vaikutti lapsiin voimakkaasti. Lukulehmähankkeen ansiosta opettajat saivat otettua tunnetaitoja luontevasti mukaan opetukseen ja pystyivät hyödyntämään retkellä koettuja asioita myöhemmin koulussa.\nEläinten kanssa toimiessa joutui huomioimaan eläinten tunteet ja sen, ettei eläin pelkää, vaan tuntee olonsa turvalliseksi. Lisäksi joutui huomioimaan toiste lasten tunteet. esim. lehmille luettaessa, että kaikki saivat rauhan lukea.\nEläimillä oli rauhoittava vaikutus oppilaisiin. Savilehmien tekeminen oli myös hyvin monelle oppilaalle ihana ja terapeuttinen kokemus.\nTämän aiheen puitteissa sai hyvin otettua myös tunnetaitoja mukaan.\nMoni vilkas ja levoton lapsi malttoi rauhoittua eläinten hoitamiseen ja silittelyyn.\nKysyimme myös, onko hanke tuonut opettajille uusia ajattelutapoja tai näkökulmia omaan työhön. Opettajat eivät tunnistaneet ihan näin voimakasta vaikutusta.\nItse ajattelen jo melko monelta kannalta työtäni. Olisihan se ihanaa, jos eläimiä voisi hyödyntää opetuksessa enemmänkin.\nEi, koska eläinkontaktien tuominen osaksi jokapäiväistä koulunkäyntiä ei ole mahdollista.\nLähinnä toivoisin tällaisia yhteistyömuotoja enemmänkin, sillä ne mahdollistavat oppimisen koulualueen ulkopuolella, antavat asiantuntijuutta sekä opettavat lasta toimimaan muun aikuisen kuin oman opettajan johdolla (=erittäin haasteellinen asia).\nMukava kokonaisuus, jonka voi hyvin ottaa opetukseen mukaan muinakin vuosina. Eläinten kanssa toimiminen tärkeä aihealue myös.\nLopuksi kysyimme käytännön järjestelyjen toimivuudesta. Saimme syksyn luokilta negatiivista palautetta taksien aikatauluista, tiedonkulun epäselvyyksistä ja siitä, että käytännön järjestelyistä olisi pitänyt tiedottaa selkeämmin.\nMuutimme ohjeistusta kevään luokille, ja se tuntuikin toimivan paremmin. Keväällä käyneiden luokkien palauteet olivat positiivisempia ehkä myös siksi, että hankkeen työryhmälläkin oli enemmän kokemusta.\nOpettajana olisin kaivannut hieman enemmän tietoa käytännön järjestelyistä etukäteen. Muutoin kaikki toimi kuin rasvattu\nKäytännön järjestelyt sujuivat hyvin. Meillä ei ollut murhetta mistään.\nNo ne taksit. Päivän aikataulua ei koskaan tullut, vaan soittelin itse perään. Kirjasto- ja Kaiturivierailun ohjelma ja aikataulut toimivat.\nLoppujen lopuksi kaikki toimi hienosti. Aluksi oli muutamista asioista hieman epäselvyyttä, mutta kysymällä selvisi.\nLopuksi annoimme opettajille vapaan sanan.\nOli kiva ja mukava kokemus sekä lapsille että aikuisille. Savityön tekeminen oli myös hyvä lisä.\nSuuri kiitos teille kaikille, jotka järjestitte meille upeita kokemuksia lehmäaiheen parissa.\nKiitos kovasti ja toivon, että saatte hankkeelle lisärahoitusta.\nKiitos! Meillä oli kosteasta ja koleasta säästä huolimatta ihana Kaituri-päivä.\nKiitos, että järjestitte tällaisen kokemuksen ja elämyksen lapsille!\nHieno projekti, osallistuisin vastaavaan mielelläni uudestaan. Pysyväksi ohjelmaksi Raision kakkosille! Kiitos kovasti!\nLukulehmien luentolauantai -seminaari\nOnnelin ja Annelin kirjasto -hanke tarjosi aikuiselle yleisölle lehmä- ja kotieläinaiheisen luentolauantain 3.3. 2018 klo 11-16. Raision Kirjastotalon Martinsalissa järjestettyyn seminaariin oli vapaa pääsy ja yleisölle oli tarjolla maksuton vegaaninen keittolounas.\nPuhujiksi etsimme kotimaisia huippuasiantuntijoita, jotka valottivat karjakulttuuria laajasti aina muinaisuudesta nykyajan lemmikkilehmien koulutukseen. Miten paimensoittimilla musisoidaan? Mitä luulöydöt kertovat suomalaisten suhteesta lehmiin? Soveltuuko lehmä lemmikiksi ja miten se silloin koulutetaan? Millainen on hyvin käyttäytyvä ihminen eläimen näkökulmasta?\nNäiden kysymysten lisäksi halusimme nostaa keskusteluun myös tuotantoeläinten hyvinvoinnin.\nSeminaariin osallistui 27 ihmistä.\nklo 11-12 FT, arkeo-osteologian dosentti Auli Bläuer: Ihmisten ja maatiaiskarjan pitkä yhteinen historia Suomessa\nEläimillä oli suuri merkitys menneisyyden ihmisyhteisöille. Nykyisten karjaeläintemme esivanhemmat elivät kaukana Suomen eteläpuolella ja kulkivat ihmisten mukana vuosituhansien aikana kohti pohjoista. Eläimet sopeutuivat kuitenkin paikallisiin olosuhteisiin hyvin. Talonpoikaisyhteiskunnassa ja omavaraistaloudessa ihmisten toimeentulo oli tämän sopeutuvaisuuden varassa. Ajan mittaan näiden nautojen, lampaiden, hevosten, vuohien ja kanojen jälkeläiset kehittyivät nykyisiksi ainutlaatuisiksi suomalaisiksi maatiaisroduiksi.\nklo 12-13 Agrologi AMK, lampuri ja eläintenkouluttaja Kaisa Hilska: Millainen on hyvin käyttäytyvä ihminen eläinten näkökulmasta?\nIhmiset käyttävät eläimiä hyväkseen monella tavalla, mutta eläimen ajattelua ja käytöstä ymmärtämällä yhteiselo voi sujua helpommin ja turvallisemmin. Toisaalta ihmisenkin on kyettävä kommunikoimaan eläimen kanssa. Perinteisesti pakkokeinoja on käytetty nopeana ja helppona ratkaisuna eläinten käsittelyssä. Ansaitsevatko syötäväksi tarkoitetut eläimet kunnioittavaa kohtelua ja olisiko se lopulta parempi myös ihmisen kannalta?\nklo 13-13.45 ILMAINEN LOUNAS\nklo 13.45-14.45 Kansanmuusikko, ITE-taiteilija Minna Hokka: Musiikillinen aikamatka karjan perässä\nMinna Hokka kuvailee eri aikakausien paimensoittimilla ja sävelmillä ihmisten suhtautumista kotieläimiin. Pienkanteleilla säestetyissä yhteislauluissa tunnelmat vaihtelevat. Varaudumme myös etukäteen pääsiäisnoitiin ja suojelemme lukulehmiä noidilta perinteiseen tapaan. Lopuksi ITE-taiteilija laulaa pari omaa laulelmaansa ihailemilleen eläimille.\nklo 14.45-16 Eläintenkouluttaja, kirjoittaja, valokuvaaja Minna Tallberg: Lemmikkilehmät – voiko nauta olla muu kuin tuotantoeläin?\nEläintenkouluttaja Minna Tallberg tutustui nautoihin melko myöhään elämässä, kun perheen hevostilalle muutti kolme suomenkarjan edustajaa. Mitä hevostenkouluttaja tekee nautojen kanssa? Millä tavalla nauta eroaa oppimiskyvyltään ja käyttäytymiseltään hevosista? Voisiko naudan tulevaisuus olla lautasen sijaan lemmikkinä? Voiko nauta auttaa ihmistä voimaan paremmin? Luennolla Minna näyttää koulutusvideoita ja toivoo, että yleisökin innostuisi keskustelemaan nautojen käyttäytymisestä, käytöstä ja kouluttamisesta.\nAuli Bläuer on turkulainen tutkija, jonka erikoisalaa on arkeologinen luututkimus. Hänen erityisosaamiseensa kuuluu karjanhoidon historian tutkimus, keski- ja uudenajan luuaineistojen analyysi sekä tutkimuksen monitieteisyys. Tällä hetkellä Bläuer työskentelee Luonnonvarakeskuksessa hankkeessa, joka tutkii karjanhoitoon liittyviä kulttuurikontakteja. https://www.luke.fi/henkilosto/auli-blauer/\nMinna Hokka on koskelainen kansanmuusikko, kanneltaja, nykyitkijä ja ITE-taiteilija. Hän rakentaa perinnepuhaltimia ja pitää soitinkursseja kaiken ikäisille. Hokka on julkaissut kaksi äänitettä: Lauluja polulta ja Labyrintti lepoon. http://www.minnahokka.com/\nKaisa Hilska on agrologi AMK, eläintenkouluttaja Karjataidon tilalta Liedosta. Kaisa on suosittu luennoitsija eläinten käyttäytymiseen ja kouluttamiseen liittyvissä aiheissa. Hän toimii myös opettajana, hoitaa tilan luomulampaita ja sonneja, kasvattaa ja kouluttaa paimenkoiria, harrastaa karjahevostoimintaa ja on kouluttanut eläimiä elokuviin ja tv-sarjoihin. http://www.koirataito.net/\nMinna Tallberg on sipoolainen hevostenkouluttaja, ammattitutkinnon suorittanut eläintenkouluttaja, kirjoittaja ja valokuvaaja, joka on harrastanut hevosia lapsuudesta saakka. Hän on perehtynyt erityisesti myös hevosten käyttäytymiseen, ajankohtaisiin tutkimuksiin ja siihen, miten hevostenpito kannattaisi järjestää mahdollisimman hyvin. https://minnatallberg.com/about/\nTuire Kaimion luento eläinten kouluttamisesta\nToinen aikuisille ja myös kirjaston ei-käyttäjille suunnattu tapahtuma oli eläinkouluttaja, tietokirjailija Tuire Kaimion luentotilaisuus, joka saavutti suunnattoman suosion.\nEläinten viikolla ma 8.10.2018 Raision Kirjastotalon Martinsaliin saapui 290 ihmistä Tuirea kuuntelemaan. Paikat loppuivat kesken, mutta vahtimestari toi lisätuoleja ja osa istui rappusilla. Salissa saa olla 300 ihmistä, joten kestokyvyn rajoilla mentiin.\nAnnoimme Tuire Kaimiolle vapaat kädet koostaa esityksensä, kunhan teemat liittyvät eläinten käyttäytymiseen ja kouluttamiseen. Tuire kertoi myös työstään eläinnäyttelijöiden kouluttajana.\nTuire Kaimio on kouluttanut muun muassa Myrsky-elokuvan kaukasianpaimenkoirat, Poika ja ilves -elokuvan ilveksen, VR:n mainosten kyyhkyset ja Olvi-mainosten Jeppe-koiran. Uransa aikana hän on kouluttanut useita tuhansia eläimiä.\nTuire Kaimio on kuuluisa siitä, että hän tekee työtään aina eläinten ehdoilla. Elokuvan kuvauksissa Kaimio joutuu usein huolehtimaan siitä, että eläinnäyttelijä saa tarpeeksi taukoja, koska kuvausryhmä ei aina ymmärrä, mitä eläimeltä voi vaatia. Stressaantuneen tai väsyneen eläimen opettaminen ei onnistu.\nIhminen on Tuire Kaimion mielestä yleensä koulutustilanteen heikoin lenkki. Eläin kyllä oppii. Myös ulkomailla arvostetaan Tuiren eläintenkäsittelytaitoja.\nKaimio on ollut mm. Nepalissa opastamassa paikallisia asukkaita työnorsujen kouluttamisessa ja näytti työstään inostavia videoita. Vaikka yhteistä kieltä ei ollutkaan, paikalliset omaksuivat Tuiren opit nopeasti. He olivat tottuneet toiminnalliseen oppimiseen ja esimerkin voima oli valtava.\nTuiren esitys kesti yli kolme tuntia ja aktivoi kuulijoita kysymään ja kommentoimaan. Keskustelu oli poikkeuksellisen vilkasta ja innostunutta. Paikalla oli myös yksi koiranpentu kantorepussa.\nIllan aikana eräs kuulija otti puheeksi myös Kaija Juurikkalan elokuvan Villi katse, jossa kamera seuraa Tuirea. Erityisesti kuulijan mieleen oli jäänyt kohtaus Tuiresta villihevosten keskellä pienellä Viron saarella.\nVilli katse –elokuva yläkoululaisille\nKeskustelun innoittamana hankimme Villi katse -elokuvan esitysoikeudet ja näytämme sen Raision Vaisaaren yäkoululaisille 21.12.2018. Yläkoululaisia on niin paljon, että esityskertoja tarvittiin kolme. Näin myös yläkoululaiset pääsevät mukaan Onnelin ja Annelin kirjasto -hankkeeseen.\nHankkeesta julkaistaan ammatilaisen kuvaama video, mutta se valitettavasti viivästyy kuvaajan ruuhkaisen työtilanteen vuoksi. Kuvaaja seurasi Onnelin ja Annelin kohtaamisia Raision kakkosten kanssa ja tallensi lehmien elämää Kaiturin tilalla vuorokauden ajan. Video lähetetään AVIlle heti, kun se valmistuu.\nEläimen subjektiivista itseisarvoa korostava Onnelin ja Annelin kirjasto -hanke pohjautui uusimpiin tutkimuksiin eläinten tunteista. Se on myös omalta osaltaan rikkonut kahtiajakoa lemmikkieläimiin ja tuotantoeläimiin ja muuttanut käsityksiä eläinten rooleista, kognitiivisista kyvyistä ja merkityksestä.\nHanke antaa myös vihjeitä siitä, mihin suuntaan kotieläintaloutta voitaisiin kehittää. Esimerkiksi lehmiä voidaan jatkossa käyttää terapiaeläiminä, kuten koiria ja vaikkapa alpakoita on jo käytetty vanhusten kanssa. Samalla täytyy koko ajan muistaa se, että toimitaan eläinten ehdoilla ja eläinten tarpeet herkästi huomioiden.\nHankkeessa pohjavirtana kulkenut lasten tunnetaitojen oppiminen alkaa jo aivan pienenä. Hankkeessa korostettiin joka kohdassa kunnioittavaa suhtautumista eläimiin ja sitä, että eläin on tunteva ja kokeva olento, jonka kognitiiviset taidot ovat usein pidemmälle kehittyneet kuin kuvitellaan. Saattaa olla, että moni lapsi kuuli ensimmäistä kertaa elämässään tällaista puhetta. Tämän päättelimme siitä, miten vahvasti Reettan neuvot olivat jääneet 8-vuotiaille lapsille mieleen.\nNykyään eläinten hyvinvointi on julkisuudessa jo paljon enemmän esillä kuin hankeen suunnitteluvaiheessa. Päättelemme varovasti, että olemme omalta osaltamme pystyneet ainakin hieman vaikuttamaan asenneilmaston muokkautumiseen eläimiä ymmärtävämpään suuntaan. Ainakin olemme osa suurta, eläinten oikeudet tunnustavaa maailmanlaajuista liikettä.\nLukulehmät ovat saaneet valtavasti mediajulkisuutta ja vaikuttaneet sitä kautta ihmisten mielikuviin sekä lukemisesta että lehmistä, tässä tapauksessa kyytöistä. Jo yhdyssana lukulehmä nostaa hymyn kasvoille ja korostaa lukemisen merkitystä sympaattisella tavalla. Lukulehmät on lähestynyt lasten lukemista kiinnostavana, maailmoja avaavana mahdollisuutena eikä huolen kautta, kuten niin usein tehdään.\nHelmet-kirjastot valitsivat lastenkirjailija Reetta Niemelän uuden teoksen Kaiken kadottajan arvoitus kirjaksi, joka lahjoitettiin kaikille pääkaupunkiseudun ekaluokkalaisille. Reettalta pyydettiin lapsille myös videotervehdys Onnelin, Annelin ja Heilikin luota.\nMonet muutkin tahot ovat halunneet tehdä videoita lukulehmien kanssa. Hankeagentti Sami Luoto Raision Perhepalveluiden lastensuojeluyksiköstä kävi lukemassa lehmille Lapsen oikeuksien julistuksen, mikä videoitiin.\nMyöas Nordea-pankki kävi tekemässä sijoittajille videon Kaiturin tilalla. Ehkäpä Heilikille, Onnelille ja Annelille luettiin sijoitusvinkkejä? Nordean video on saanut paljon myönteistä huomiota, sillä ulkona lehmän kanssa kuvattu tilanne herättää paljon positiivisia tuntemuksia ja viestittää, että järkevä varainhoito kuuluu kaikenlaisille tahoille.\nYksi kanava tiedon levittämiseen ovat olleet aiheesta kiinnostuneet opiskelijat. Meillä on tiedossa erään kirjastoalan opiskelijan tekemä esitelmä lukulehmistä ja yhden Green Care -jaksoa opiskelevan toimintaterapeutin tekemä raportti.\nMyös Luonnonvarakeskuksen maatiloille suunnattu opas Green Care -toimintaan halusi Kaiturin tilan lukulehmät yhdeksi esimerkiksi.\nLisäksi Dysleksia-yhdistys on järjestänyt Kaiturin tilalla koko päivän tapahtuman, jossa halukkaat pääsivät lukemaan lehmille.\nHankkeen vaikutuksiin voidaan lukea sekin, että siinä yksi raisiolainen ikäluokka kävi läpi käsikirjoitetun ja ohjatun ilmiöpohjaisen oppimisen kokonaisuuden. Ilmiöpohjaista oppimista on viime aikoina kritisoitu siitä, että lapset joutuvat toimimaan liian itseohjautuvasti eivätkä kaikki välttämättä pysty siihen. Tässä hankkeessa lapsilla oli koko ajan vahva tuki: opettajien lisäksi oppimiseen johdattelivat Raision kaupunginkirjaston henkilökunta, lastenkirjailija Reetta Niemelä sekä Kaiturin tilan emäntä Marjukka Kulmala, jolla oli biologian opettajana erittäin merkittävä rooli eläinten hyvän hoidon esittelijänä.\nLukemisen lisäksi lapset ovat oppineet myös puhumaan kirjoista ja lukemisesta samalla kun ovat miettineet lukutilannetta lehmien kanssa. (”Tykkäisiköhän lehmä tästä kirjasta?” ”Miten lujaa lehmälle pitää lukea?”) Se on erittäin tärkeää ja nostaa lukemisen tavallaan seuraavalle tasolle.\nSamalla tulimme osoittaneeksi myös sen, että kirjastolla voi olla vahva rooli ilmiöpohjaisessa oppimisessa. Myös kirjaston rooli yhteisössä vahvistui: nekin lapset, joita vanhemmat eivät vielä olleet tuoneet kirjastoon, ovat lukulehmien avulla löytäneet kirjaston ja tulleet tekemään esimerkiksi läksyjä koulun jälkeen.\nToisaalta kirjasto liittyy myös tunnetaitojen opetukseen siten, että kirjojen kautta lapsi pääsee eläytymään tarinan lisäksi henkilöhahmojen rooleihin ja oppii samalla empatiaa.\nHankkeen heijastevaikutuksia ovat esimerkiksi Kaiturin tilalle rakenteilla oleva Tarina-aitta. Se on suunnattu lapsille ja aikuisille ja siellä voi konkreettisesti uppoutua lapsen kanssa kirjojen maailmoihin tai vaan lukea yhdessä. Tarina-aitta on pysyvä kirjavinkkaus-installaatio.\nKaiturin tilalla panostetaan jatkossa myös aikuisille suunnattuun toimintaan ja järjestetäään runoretriitittejä lukulehmien kanssa. Ajatuksena on, että kun aikuisten lukemista tuetaan, niin todennäköisesti he kannustavat lapsiaankin lukemaan. Seuraava taso on sitten Tarina-aitassa tutustua lapsen kanssa yhdessä lastenkirjallisuuteen.\nOman arvion mukaan hankeella oli vaikutusta. Hankkeessa yhdistyivät kirjat, kirjailija ja lukeminen, maatila, maatilan emäntä ja lukeminen, eläimiin liittyvät eettiset kysymykset, eläinten oikeuden sekä ihmisen tunnetaidot ja henkinen kasvu. Onnistuimme tuomaan niitä keskusteluun juuri oikeaan aikaan.\nHeijastevaikutukset ovat samalla myös hankkeen jatkotoimenpiteitä. Kaiturin tila on paitsi aatteellinen myös kaupallinen toimija, jonka Tarina-aitta, Miljan huone ja Tikkumäen talli edistävät kirjallisuutta ja lasten lukuharrastusta.\nLukulehmien toimintamallin soveltaminen aikuisille on Kaiturin tilan seuraava askel. Hankkeessa kävi ilmi, että lukeminen, eläimen rauhoittava vaikutus ihmiseen ja eläinten arvostava ja kunioitava kohtelu ovat asioita, jotka voi myös tuotteistaa.\nHankkeesta ja seminaarista tehtyjä videoita levitetään maailmalle.\nRaision kirjaston kummilehmät Onneli ja Anneli jatkavat edelleen lukulistojen tuottamista Reetta Niemelän avustuksella. Lukulistalle päässeet kirjailijat ovat olleet ylpeitä ja ilahtuneita listalle pääsemisestä.\nKyyttökanava jatkaa videoiden tuottamista, samoin Facebook-ryhmä LUKULEHMÄT jatkaa eläinten hyvinvointiin ja lukemiseen liittyvän tiedon levittämistä. Onneli, Anneli ja Heilikki jatkavat kirjasuositusten tekemistä.\nHankkeesta jää elämään video, jota tulemme levittämään laajasti maailmalle.\nlukutaito, lukuharrastus, lukuinto, empatia, myötätunto, eläinavusteinen oppiminen\neläinten hyvinvointi, vuorovaikutus, ympäristökasvatus\nSkrivet av Raision kaupung... ons, 15/06/2016 - 10:26\nRaision kaupunginkirjasto projekt


Lempäälän ilmastosoturit taistelevat omilla ehdoillaan - Toivoa ja toimintaa\nLempäälän ilmastosoturit taistelevat omilla ehdoillaan\n7.5.2020 | Pinja Sipari\nIlmastosoturien kevään 2020 kampanjassa soturit esittelevät Insta-tilillään, miten hienoja asukokonaisuuksia saa aikaan kirpparilöydöillä.\nKun Lempäälän lukiossa huomattiin näköalattomuuden ja ympäristöasioihin liittyvän ahdistuksen lisääntymistä, päätti historian ja yhteiskuntaopin opettaja Jarmo Lehtinen tarttua toimeen. Hän päätti kutsua koolle ympäristötoimintaryhmän.\n“Mietin, että tuleekohan ensimmäiseen infotilaisuuteen enempää kuin ehkä yksi opiskelija. Paikalle tuli 28 henkilön porukka”, Lehtinen sanoo.\nMitään ei annettu nuorille valmiina vaan toiminta oli suunniteltava itse. Ensimmäiseksi ryhmälle hahmoteltiin identiteetti, ja ajatus ilmastosotureista syntyi nopeasti. Ryhmän tavoitteiksi sovittiin tiedon välittäminen ilmastonmuutoksesta, ympäristön kannalta fiksuihin valintoihin kannustaminen, asioihin vaikuttaminen lähellä ja kauempana sekä keskittyminen edistysaskeliin. Toiminnassaan soturit välttävät ahdistuksen lisäämistä ja keskittyvät ratkaisuihin.\nIlmastoasioiden ohella ryhmässä käsitellään myös muita ympäristöaiheita kuten kierrätystä ja kiertotaloutta. Toimijat jakautuvat pienempiin ryhmiin kiinnostuksensa ja osaamisensa mukaan. Tällä hetkellä yksi porukka käsikirjoittaa ympäristöaiheista videota, toinen selvittää, mikä on Lempäälän kierrätyskeskuksen tulevaisuus.\nSoturit eivät toimi yksin. Yhteistyötä tehdään paikallisten yritysten ja yhdistysten kanssa. Mukaan on otettu myös kunnan koko kouluverkosto: Soturit vierailevat lähialueen muissa kouluissa kertomassa ympäristönsuojelusta.\nTekemistä on paljon, ja vastuussa siitä ovat opiskelijat itse. Opettaja toimii rohkaisijana ja valmentajana.\n“Ilmastosoturit ottavat itse yhteyttä viranomaisiin, julkaisevat tekstejä ja suunnittelevat toimintaa. Samalla karttuvat monenlaiset taidot joita tarvitaan myös työelämässä”, Lehtinen sanoo.\nYhteisöllistä, jatkuvaa ja antoisaa\nKoska toiminta perustuu yhdessä tekemiseen, aloitetaan toimintavuosi vuorokauden mittaisella yhteisellä leirillä. Tämän jälkeen ilmastosoturit kokoontuvat välitunneilla, tavallisesti kerran viikossa ja tarvittaessa useammin. Jatkuvuutta varmistetaan siten, että toisen vuosikurssin opiskelijat rekrytoivat mukaan ensimmäisen vuoden lukiolaisia. Nyt toiminnassa on mukana noin neljäkymmentä opiskelijaa.\nIlmastosoturit valitsivat itse toimintaa kuvaaviksi adjektiiveiksi mielenkiintoisen, avartavan, opettavaisen, antoisan, stressiä vähentävän, monipuolisen, hauskan, yhteisöllisen ja uusia mahdollisuuksia avaavan.\n“Voisin omasta puolestani lisätä tähän vielä inspiroivan ja toiveikkuutta lisäävän”, Lehtinen sanoo.\nTärkeämpää kuin talvisota\nIlmastosoturit ovat muuttaneet myös opettajaa itseään. Ruokavalio on painottunut kasviksiin ja autoilu on vähentynyt.\n“Työkaverini on sanonut suoraan, että on näistä asioista eri mieltä, mutta hän silti ihailee ilmastosotureiden toimintaa”, Lehtinen sanoo.\nLehtinen myöntää, ettei kukaan toimintaan osallistuva laske siihen kuluvia tunteja. Opiskelijat saavat ilmastosoturitoiminnasta yhden kurssimerkinnän.\n“Itse koen, että opettajan tehtävänä on valmistaa nuoria tulevaisuuteen. Ympäristökysymykset jäävät koulun opetuksessa helposti käsittelemättä, ja tuntemattomat asiat luovat pelkoa. Ilmastokysymys on mielestäni yksi tärkeimpiä asioita, joka lukiolaisen pitäisi ymmärtää. Jopa tärkeämpi kuin talvisota – ja minä sentään opetan historiaa!” Lehtinen nauraa.\nKuvat: Lempäälän lukion ilmastosoturit\nIlmastosoturit esittelivät toimintaansa Educa-messuilla keväällä 2020.\nLempäälän ilmastosoturit facebookissa: https://www.facebook.com/groups/295838054361838/\nIlmastosoturien kotisivut: www.ilmastosoturit.fi


Kilpailukeskus on sama kuin maailmancupin sprintin karsintakilpailussa. - PDF\nDownload "Kilpailukeskus on sama kuin maailmancupin sprintin karsintakilpailussa."\n1 PRISMA-sprintti, Lohja, Kilpailukeskus on sama kuin maailmancupin sprintin karsintakilpailussa. Säännöt Kilpailussa noudatetaan SSL:n lajisääntöjä ja näitä järjestäjien ohjeita. Toimihenkilöt Kilpailunjohtaja: Timo Hietaoja Tiedottaja: Essi Kangasaho, essi.kangasaho#gmail.com, Ratamestari: Jarkko Saarinen ja Manne Suominen Valvoja: Jouko Jylhä, Espoon Suunta Tulospalvelu: Timo Kokko, Kari Hara Tuomarineuvosto: Puheenjohtaja: Jäsen: Jäsen: Jorma Helin, Rasti-Jyry Harri Hytönen, Kärkölän Kisa-Veikot Virpi Palmen, Espoon Suunta Opastus ja pysäköinti Opastus pysäköintiin Lohjanharjuntien (tie 1125) ja Lehmijärventien risteyksestä, Navigointiosoite Lehmijärventie 5. Pysäköinti on Lempolan kauppakeskuksen alueella. Ei pysäköintimaksua. Pysäköinnissä on noudatettava järjestäjän antamia ohjeita. Pysäköinnistä on matkaa kilpailukeskukseen m, josta suurin osa kovapintaista alustaa. Kilpailukeskukseen on kuljettava opasteiden osoittamaa reittiä. Kartta Sprinttisuunnistuskartta (2016), päivitetty kilpailualueen osalta Kartoitus Arvo Paulin. Mittakaava 1:4000. Käyräväli 2,5 m. Tulostettu 5/2017. Kartan koko A4. Kartta on muovisuojuksessa. Mallikartta on nähtävissä lähdössä sarjoissa H/D Kilpailukartta annetaan kaikissa sarjoissa lähtöhetkellä. Karttoja ei kerätä pois maalissa. Lajisääntöjen mukaan kilpailijat eivät saa näyttää kilpailukarttaa ja rataa muille kilpailijoille tai huoltajille ennen viimeistä lähtöaikaa. Samoin radan näyttäminen esimerkiksi vanhalta kartalta on kielletty. Reilua peliä rasteilla!\n2 Maasto Kilpailualueena toimii Perttilän ja Mäntynummen alueet. Alueelle tyypillistä ovat rivitaloalueet, pienet kerrostalopihat sekä päiväkotialueet. Juoksualustana on suurimmaksi osaksi kovapintainen sora, asfaltti tai nurmi. Kilpailualueen on hyvin tasaista, joka ilmenee myös ratojen noususummista ( m ). Suurin korkeusero on 10 metriä. Juoksujalkineiksi suositellaan lenkkareita tai nappulakenkiä. Nastallisten jalkineiden käyttö on kielletty. Kilpailualuetta ei ole suljettu muulta liikenteeltä. Ulkopuolista liikennettä pyritään valvomaan järjestäjien osalta, niin ettei siitä olisi haittaa kilpailijoille. Kilpailijoita pyydetään kuitenkin huomioimaan sekä muut kilpailijat että mahdollinen ulkopuolinen liikenne. Erikoiskohteet Kilpailualueella on muutamia mustalla ruksilla (540 Huomattava rakennettu kohde) merkittyjä erikoiskohteita, kuten esimerkiksi maastosta huomioitavat lasten liukumäki ja lasten keinu. Näitä on käytetty myös rastikohteina rastilla 38, 119 ja 129 (lasten liukumäki). (Katso kuvat ohjeiden lopussa) Kielletyt alueet Lajisäännön mukaisesti sprinttikilpailussa karttaan kulkuesteenä tai kiellettynä alueena kuvattua kohdetta ei saa käyttää kulkureittinä eikä tällaista kohdetta saa myöskään ylittää, alittaa, mennä läpi eikä muullakaan tavoin käyttää. Esimerkiksi kaikki läpi- tai ylipääsemättömän paikan symbolilla kuvatut kohteet ovat samalla kiellettyjä alueita tai reittejä. Sprinttikartan kielletyt kohteet (Katso kuvat ohjeiden lopussa) Kaikki sellaiset kiellettyjen alueiden reunat ja miestä matalammat kielletyt kohteet, jotka vaikuttavat kilpailukykyisiin reitinvalintoihin, on merkitty maastoon punakeltaisella kielletyn alueen nauhalla, ja näitä alueita ja kohteita myös valvotaan. Esimerkiksi pihaan johtavien kulkuväylien kohdalla kielletyn alueen nauha voi kulkea hyvinkin matalalla tai jopa maata pitkin. Sarjat, matkat, noususummat ja rastien lukumäärät Sarja Matka (km) Noususumma (m) H21E 3, H21A 3, H35 3, H40 3, H45 3, Rastien lukumäärä\n3 H50 2, H55 2, H60 2, H65 2, H70 2, H75 2, H20 3, H18 3, H16 2, H14 2, H12 2, H10 2, D21E 3, D21A 3, D35 3, D40 3, D45 3, D50 2, D55 2, D60 2, D65 2, D70 2, D75 2, D20 3, D18 3, D16 2, D14 2, D12 2, D10 2, Rastinmääritteet Rastinmääritteet ovat sekä kartassa että irrallisena saatavilla lähdöstä. Varaa omat kiinnitysvälineet irrallisia rastinmääritteitä varten. Kilpailunumerot Kaikissa sarjoissa käytetään paidan etupuolelle kiinnitettäviä kilpailunumeroita. Kilpailunumerot ovat itsepalveluna lähtöpaikalla. Varaa omat hakaneulat. Numerot kerätään pois maalissa.\n4 Emit-kortit HUOM! SSL:n kilpailusäännöt: "Kilpailijan suoritus hylätään, kun kilpailija on käyttänyt muuta kuin järjestäjälle ilmoitettua elektronista kilpailukorttia..." Tarkista!!! huolellisesti Emit-numerosi lähtölistasta. Emit-korttien numeroiden korjaamiset kilpailupaikalla infossa. Emit-numeroita ei tarkisteta lähdössä, joten tuntemattomalla kortilla juoksevat kilpailijat hylätään SSL:n kilpailusääntöjen mukaisesti. Vuokrakortit lunastetaan infosta. Palauttamattomista korteista laskutamme 70. Lähtö Kaikilla sarjoilla on sama lähtöpaikka, jonne on matkaa kilpailukeskuksesta noin 1800 metriä (koko matka kovapintaista alustaa). Opastus lähtöön alkaa opaspaalulta. Lähtöviitoitusta tulee seurata eikä siltä saa poiketa. Kilpailunumerot ja irralliset rastinmääritteet ovat saatavilla lähdössä, mutta varaa omat kiinnitystarvikkeet. Kilpailija kutsutaan lähtökarsinaan neljä minuuttia ennen lähtöaikaansa, jolloin tarkistetaan kilpailunumero. Kolme minuuttia ennen lähtöä on Emit-kortin nollaus, joka on kilpailijan omalla vastuulla. Kaksi minuuttia ennen lähtöä on kilpailukartta nähtävillä sarjoilla H/D10-14, muilla sarjoilla ei ole kilpailukarttaa nähtävillä. Minuuttia ennen lähtöhetkeä kilpailija siirtyy oman karttansa viereen. Kartan saa ottaa lähtöhetkellä. Lähdöstä K-pisteelle on matkaa noin 120 metriä, ja reitti on viitoitettu. Lähtö suljetaan 15 minuuttia viimeisten lähtöaikojen jälkeen. Rastit Mallirasti sijaitsee kilpailukeskuksessa opaspaalun vieressä. (Katso kuva ohjeiden lopussa) Osassa rastipukeista on kiinnitetty touch-free -leimasin, joita käytetään maailmancupin karsintakilpailussa. PRISMA-sprintissä käytetään vain Emit-leimasimia. Kilpailumaastossa on joillakin alueilla useita lähekkäisiä rasteja. Rastikohteet ovat kuitenkin sellaisia, että riittävän huolellisesti karttaa lukemalla ne erottuvat selkeästi toisistaan. Oikealla rastilla käymisen voi varmistaa tarkistamalla, että rastinmääritteissä näkyvä rastitunnus on sama kuin rastipukissa. Väärällä rastilla leimaaminen tai ylimääräiset leimaukset eivät aiheuta suorituksen hylkäämistä. Riittää kun olet kiertänyt kaikki ratasi rastit oikeassa järjestyksessä. Maali Viimeiseltä rastilta maaliin johtaa yhtenäinen viitoitus. Maalissa on käytössä maalileimaus. Puuttuva maalileima johtaa hylkäykseen. Maali suljetaan 45 minuuttia viimeisen lähtöajan jälkeen.\n5 Keskeyttäneet Keskeyttäneet ilmoittautuvat maalissa tai juoksevat maaliin normaalisti. WC WC-tilat ovat kilpailukeskuksessa koulurakennuksessa sekä ulkona bajamajoja. Myös lähtöpaikalla on muutamia bajamajoja. Pesu Pesu on kilpailukeskuksessa, koulurakennuksessa. Ensiapu Kilpailukeskuksessa on ensiapupiste. Kahvila Kilpailukeskuksessa on Hiidenpiikojen pitämä kahvila, josta saa kahvia, munkkeja, makkaraa ja vohveleita. Isompaan nälkään suosittelemme Kaffe ja piffi -ravintolaa osoitteessa Mäntynummentie 46. Suunnistustarvikemyynti Kilpailukeskuksessa on suunnistustarvikemyyntiä. Seurateltat Seurateltan voi pystyttää kilpailukeskuksen hiekkakentälle. Tulokset Tulokset ovat nähtävillä tulostaululla kilpailukeskuksessa ja Hiidenkiertäjien kotisivuilla. Väliajat ovat luettavissa Hiidenkiertäjien kotisivuilla.\n6 Palkintojenjako Kaikissa sarjoissa palkinnot jaetaan sarjojen valmistuttua noutopöydältä eli ei erillistä palkintojenjakoa. H/D10-sarjassa kaikki palkitaan. Muissa sarjoissa palkintojen määrät ilmoitetaan tulostaululla. Hyvää ja rehtiä kisapäivää Hiidenkiertäjät


Mustavalkoinen sisustus tylsäkö? | SLIIK\nKirjoitin juuri edellisessä postauksessa, että viime aikoina olen ihastunut pehmeisiin ja murrettuihin sävyihin, mutta tietynlaisella graafisuudella ja mustavalkoisuudella on myös oma paikkansa meidän kotona. Olen sisustuksessa vähän samanlainen kuin pukeutumisessa, että fiilikset vaihtuvat mielialan mukaan ja senpä vuoksi meillä onkin kotona sekoitus vähän kaikenmoista tyyliä. Mustavalkoista sisustusta usein moitiaan tylsäksi ja mielikuvituksettomaksi, mutta olen tästä täysin eri mieltä. Ja myös sitä mieltä, että vaikka joku toinen olisi sisustuksestamme mitä mieltä tahansa, vain sillä on väliä, että itse tykkää.\nMeidän kotona on selkeästi yksi tällainen ”graafisempi mustavalkoinen tila” ja se johtuu enimmäkseen tilassa olevasta vuodesohvasta, jossa on mustavalkoiset tekstiilit. Tämä Tapio Anttilan On Wood-vuodesohva on osittautunut muutes tosi hyväksi hankinnaksi ja käteväksi, sillä siitä saa tehtyä joko parisängyn tai kaksi erillistä vuodetta. Olen tämän ostanut aikanaan mallikappaleena ja silloin kyllä tovin tuumin, että kuinkahan hallitseva tuo graafinen marimekon mustavalkoinen kangas on ja kyllästyykö tähän äkkiä. Sohva on ostettu rakennusaikana meidän vuokra-asuntoon ja siitä tulee kohta 4 vuotta. En ole päivääkään katunut valintaa ja onneksi mallikappaleessa sattui olemaan tällainen hieman erilainen kangas, muuten olisin varmasti valinnut turvallisen beigen.\nTässä tilassa kaikki tekstiilit ovat tällä hetkellä mustaa tai valkoista, mutta murrettu seinän sävy tekee tilasta hieman pehmeämmän ja mustavalkoisuus pääsee minusta tässä juuri oikealla lailla esiin ja korostuu kauniisti. Vaikka kaikki tavarat olisikin mustaa ja valkoista, voi kokonaisilme silti olla muutakin kuin kliininen ja tylsä. Tykkään tästä tilasta tosi paljon, vaikka se eroaakin muista tiloista jonkin verran. Sisustusgurujen mukaan kodin tilojen tulisi noudattaa samanlaista ilmettä, mutta olen tästäkin eri mieltä. Harmoa on toki kaunista enkä sano, että samanlaisuus on väärin. Itse tykkään kuitenkin siitä, että kodissa on erilaisia ja eri tyylisiäkin tiloja, meidän makkari on kaikista tiloista ”erikoisin” ja se on yksi lempihuoneistani. Rohkeus on myös tärkeää sisustuksessa ja se, että tekee niitä valintoja joista itse tykkää, viis kaikista ”sisustussäännöistä”.\nTämä tila harvemmin kuvissa onkaan näkynyt sillä usein tässä sohvalla on hillitön kasa pyykkiä odottamassa käärimistä. Niitä on kiva (tai no mukavempi) kääriä telkkarin ääressä kuin kodinhoitohuoneessa. En ole ihan saanut pidettyä kiinni lupauksestani, että käärisin pyykit heti koneellinen kerrallaan.\nMitä ajatuksia mustavalkoinen sisustus sinussa herättää? Vaihteleeko sun sisustustyyli fiiliksen mukaan vai pysyykö se aina suht samana?\n21.1.2020 at 13:37\nTodella upea, sopii aivan mahtavasti yhteen taulun ja seinän pehmeän sävyn kanssa! Mikä sävy muuten seinässä on?\nVastaa käyttäjälle Sasa Villa Cancel Reply\nPuuvillainen jättineulepeitto Posted on: 28.3.2020\nKauniit pääsiäiskoristeet Posted on: 23.3.2020\nMusta on tullu siivoushullu


Kaleva: huhtikuuta 2005\nTarvitaan sitä kerrostaloasunnossakin lautasantennia, kuten Kalevan Kaupinkadulla on nähtävissä. Ihmetyttää vain, miten parvekkeen ovi saadaan auki?\nposted by Mette @ 5:03 ip. 2 kommenttia\nLaihian kunta L13\nKalevan kaupunginosassa ei ole puutetta mielikuvituksesta, kun kulkupelejä hankitaan. Laihian kunnan kunnianarvoisa paloauto on viimeisin lisäys Liisanpuiston maisemiin. Viime perjantaina siitä oli näköhavainto, kun se suunnisti keskustaan päin. Muuten se majailee Liisankadun parkkipaikalla tai sen lähistöllä.\nposted by Mette @ 12:51 ip. 1 kommenttia\nTampereella keksittiin pitää 22 - 24.4.2005 taidesuunnistus, jossa yleisö pääsi tutustumaan 55 eri taideteolliseen kohteeseen ilmaiseksi.\nKalevassa osui reitille osoitteessa Teiskontie 9 (vanha Alkon myymälärakennuksen, nykyään kirjapainon toinen kerros) kaksi ateljeeta, hattuja valmistava Svengana/Paula Talviala ja seinätekstiilejä kutova Anne-Birgit Mäkelä, joka tosin muuttaa piakkoin Leinolaan osoitteeseen Inkerinkatu 8.\nKuvassa on näytteitä molempien ateljeiden mielenkiintoisista tuotteista.\nposted by Mette @ 3:11 ip. 0 kommenttia\nKalevan vähemmän tunnettuja nähtävyyksiä\nJohanna Sinisalon (Ilman päivälaskua ei voi) täyttäessä 30 vuotta 1988 science fiction -porukat ostivat hänelle lahjaksi sinikuusen (Pigea pungens) ja saivat luvan Tampereen Kaupungin Puisto-osastolta istuttaa sen Sorsapuistoon. Siellä se viettää hiljaiseloa, kuten kuvasta näkyy.\nposted by Mette @ 1:12 ip. 4 kommenttia\nSorsapuisto lauantaina 16.4.2005\nKalevan henkireikä on Sorsapuisto. Nyt ovat lumet lähteneet, naurulokit tulleet ja Kalevan asukkaat vievät lapsensa syöttämään sorsia, kuten sukupolvi toisensa jälkeen on perinne ollut. Puistonpenkeillä riittää istujia, lapset leikkivät ja huutavat. Takana näkyy Tampere-talo, jonka terassit kohta täyttyvät oluen juojista, ellei takatalvi tilapäisesti riistä tätä huvia.\nposted by Mette @ 12:26 ip. 6 kommenttia\nVarma kevään merkki Kalevassa on ensin Pickwickin terassin aukeaminen ja sitten terassin koristeiden hajottaminen. Terassin kaiteissa on isoja ruukkuja, jotka ovat täynnä luultavasti myrttiä jäljitteleviä oksia. Niiden päällä istutaan, niitä ripotellaan pitkin katua ja tämän kevään tempauksena niillä koristellaan kadun reunaan pysäköidyt autot.\nViime yönä pari nuorta naista keksi jotakin vielä repäisevämpää. Teiskontie 8:ssa on menossa ikkunaremontti. Uudet ikkunat ja asunnoista puretut vanhat on pinottu talon etupihaan. Kahden aikaan yöllä kaksi naista otti ja kantoi ikkunan Teiskontietä pitkin. Heillä oli näkijä, unettomuudesta kärsivä talon asukas. Hän ei ollut varma siitä, veivätkö tytöt uuden vai vanhan ikkunan. Tytöt tulivat takaisin ja ottivat toisen ikkunan. Kun he iskivät kolmannen kerran, katselija sai tarpeekseen ja soitti sinivuokot. Ikkunan kantajat ja poliisiauto tapasivat toisensa Pickwickin kulmassa. Siellä neuvoteltiin jonkin aikaa ja sitten nuoret naiset kantoivat ikkunan kiltisti takaisin koko matkan. Poliisiauto ajoi kävelyvauhtia vierellä varmistamassa. Silminnäkijälausunnon mukaan ikkuna näytti olevan niitä uusia, muoviin käärittyjä. Myöhemmin ilmeisesti poliisiauto tuli ja toi kaksi muuta ikkunaa.\nIkkunoiden viennin motiivit ovat hieman epäselvät, mutta ainakin tytöt saivat liikuntaa koko rahan edestä. Ikkunat eivät ole aivan kevyitä. Arvaus on, että poliisit saattoivat leukailla koko matkan - ainakin tilaisuus oli hyvä.\nposted by Mette @ 4:54 ip. 0 kommenttia\nTamperelaiset ovat tunnetusti huonoja matkustamaan minnekään kotikaupungistaan. Teisko tuntuu yhä olevan ainoa ulkomaa monelle. Jos kuitenkin tuntee kaukokaipuuta ja ehkä jopa hieman slaavilaista sellaista, kannattaa suunnata Kalevaan Takojankadulle kevätkuravanaa pitkin. Takojankadun yläpäässä tunnelma on kuin Bratislavan esikaupungissa: Puromotorin haalistunut kyltti, Linkosuon Leipomon tontin laidassa nuokkuva keltainen puuparakki ja Y.O. Laineen rauta- ja peltitakomo takaavat, että aidontuntuinen haikea pysähtynyt perestroika valtaa mielen.\nLinkosuon vanhassa rakennuksessa on sijainnut pienen kotileipomon lisäksi juhlasali pitopalvelulle sekä toimistoja ja edustusasunto. Taloa on ilmiselvästi ympäröinyt myös kaunis puutarha; siitä kielivät muutamat hassusti riviin kadun ja talon väliin jääneet jalopuut sekä seinää pitkin sitkeästi kiipeävä villiviini. Pitopalvelun juhlasalista on päässyt ennen mukavalle liuskekiviterassille, joka sekin on parhaat päivänsä nähnyt. Leipomonjohtajan edustusasunto on edustanut joskus melko puhdasta funktionalismia laatikkoparvekkeineen ja kulmaikkunoineen, vaan nyt on ikkuna jo viidettä vuotta pesemättä ja ikkunoiden pokatkin pahasti hilseilleet. Parvekekin olisi remontin tarpeessa. Siinä missä ennen oli juhlava pääsisäänkäynti kukka-asetelmineen, on nyt työntekijöiden tupakointipiste peltisine kurkkupurkkeineen.\nRappaus ropisee talon seinästä ja pihaa koristaa lumen alta paljastunut pullomeri.\nVastapäisen Vaasan&Vaasan leipomon ympäristö on sen sijaan dynaaminen ja toimeliaan näköinen. Täältä rekka-autot hakevat värikkäisiin muovisiin leipälaatikoihin pakatut Ruispalansa ja tamperelaiset kuvittelevat syövänsä vaasalaista leipää.\nPelti- ja rautateosten liike Y.O. Laine saa kulkijan miettimään, kumpi oli todellisuudessa ensin; Takojankatu vai herra Y.O. Laineen paja. Jos katu on saanut nimensä kalevalaiseen tapaan, on Y.O. Laineen sijainti hauska sattuma. Pajan pihalla on autonraatoja ja paja itsessään herättää hiljaista kunnioitusta käsityötä kohtaan. Kävipä mielessä sellainenkin, kun bloggaajat helsingissä jakavat toisilleen (itselleen) jotakin kultaisia kuukkeleita, voisimme me kalevalaiset kehitellä tamperelaisen vastineen kuukkelipystille: aidon Y.O. Laineen takoman sammon. Vaan ehkemme ole niin viitseliäitä kuitenkaan.\nTakojankadun kura puuroutuu pahiten Nesteen huoltoaseman kohdalla. Siitä alkaakin katu näyttää siltä miltä se näyttää kokonaisuudessaan tulevaisuudessa, kun Kalevanharjun kaavamuutos astuu voimaan. Alueelle tullaan rakentamaan korkeita asuinkerrostaloja, joten nykyinen atmosfääri on kohta muisto vain.\nposted by Anne @ 4:29 ip. 0 kommenttia


DTimeen kerätään tuntidataa yrityksen työntekijöiden työtunneista eri sähköisistä lähteistä:\nDigitaalisista ajopiirtureista (katso DTime-lukija)\nYhteiskäytössä olevasta työasemasta (käyttäjän tunnistus esim. RFID-tagin avulla)\nHenkilökohtaisesta työasemasta tai mobiililaitteesta\nVolvo Dynafleet Online- tai LoggerManager järjestelmästä (ei rajoitu Volvon valmistamiin autoihin)\nTyöntekijä vilauttaa avaimenperänsä RFID-lukijalle. Windows-sovellus hakee DTime- palvelimelta viimeiset tuntitiedot, sekä työntekijän palkkaryhmään liitetyt aktiviteettityypit ja näyttää ne käyttäjälle. Työntekijä voi käynnistää sopivan aktiviteettityypin tai lopettaa työvuoronsa painamalla Lopeta - nappia, jolloin leimaustieto välittyy DTime - palvelimelle.\nWeb-käyttöliittymässä hallitaan yrityksen työntekijät, palkkaryhmät ja aktiviteettityypit:\nKirjaudutaan tavallisella www-selaimella DTime-sovellukseen, joka sijaitsee Arrak Softwaren web-palvelimella tai yrityksen omassa verkossa.\nWeb-käyttöliittymässä hallitaan yrityksen työntekijät, palkkaryhmät ja aktiviteettityypit, sekä näiden väliset suhteet\nPalkkaryhmä - määrittelee palkkajakson pituuden, tuntimäärät, ylityörajat, ilta- ja yötyölisien kellonajat, jne. Työntekijät yhdistetään palkkaryhmään työsopimuksen mukaan.\nAktiviteettityyppi - Työtunnit kirjataan aina jonkun aktiviteettityypin mukaan, esim. ajoaika, odotusaika, terminaalityö, jne. Näitä voidaan määritellä vapaasti, jos haluaa kerätä tietoa erityyppisistä työtunneista. Aktiviteettityyppikohtaisesti määritellään myös miten kyseiset työtunnit vaikuttavat ylityölaskentaan, sekä mille palkkaryhmille kyseinen aktiviteettityyppi on käytettävissä.\nDTime luo työaikaraportteja:\nRaportointiosuudessa voi katsoa kalenterinäkymässä yksittäisen työntekijän tunnit tai koko palkkaryhmän yhteenlasketut tunnit\nKalenterinäkymässä näkyvät työtunnit päivätasolla, viikkotasolla ja kuukausitasolla. Ylempi tuntimäärä ovat kirjatut tunnit, ja alempi numero työaikaraporttiin lasketut tunnit. (Jos työaikaraportin laskennan jälkeen ilmestyy uusia tunteja, jotka ei ole otettu huomioon työaikalaskennassa, näiden päivien ruudut näkyisivät erivärisinä). Kirjatut tunnit voidaan tästä myös tarkastella tarkemmin, ja tarvittaessa korjata.\nKalenterinäkymästä voidaan valita palkkajakso, jolle lasketaan tarkempi työaikaraportti käyttäen palkkajakson parametrit ylityötuntien, ja ilta- ja yötyölisien laskentaan\nTyöaikaraportti voidaan siirtää Exceliin jatkokäsittelyä varten\nTyöaikaraportissa näkyy koko palkkajakson yhteenveto, sekä työvuorottain eritellyt laskennat per työntekijä. Työaikaraportti voidaan ajaa koko palkkaryhmälle, jolloin raporttiin tulee kaikki ryhmään kuuluvat työntekijät eriteltyinä.


U.S. Robotics oli eräs modeemivalmistajista. Kuvan 14,4 kbps -modeemi on vuodelta 1994. (KUVA: Wilton Ramon de Carvalho Machado / CC-BY-SA-3.0)\nKun nettiliittymät alkoi yleistyä kodeissa kodeissa 1990-luvulla, useimpien kosketus ”tiedon valtatieksi” kutsutun internetin kanssa tapahtui puhelinmodeemin välityksellä.\nModeemit olivat tietokoneeseen laajennuskortilla tai kaapeloinnilla liitettyjä lisälaitteita, jotka kytkeytyivät lankapuhelinlinjan kautta verkkoon – ja varasivat samalla puhelinlinjan.\nSittemmin koteihin tulivat isdn, adsl, kaapelimodeemit, mobiililaajakaista sekä valokuituverkot eli tekniikat, joita laajakaistoiksi kutsutaan. Modeemit vaipuivat nopeasti unohduksiin kuten myös lankapuhelinlinjat, jotka olivat modeemien käytön edellytys.\nSiksi onkin kovin yllättävää, että Microsoftin Yhdysvalloissa löytyy vielä mahdollisuus tilatahttps://get.msn.com/ MSN (Microsoft Network) -modeemiliittymä.\nLiittymien hinnat alkavat 19,95 dollarista per kuukausi, ja tietokoneen laitevaatimuksiin kuuluu muun muassa 28,8 kilobitin modeemi. Tämä on nopeudeltaan noin yksi neljäskymmenesosa nykyään yleisestä 10 megabitin liittymästä.\nLiittymään liittyy myös joitakin kummallisuuksia: Sitä tulisi käyttää Windows 7:n, Vistan tai XP:n kanssa. Microsoft tukee näistä näistä enää vain ensimmäistä, ja on kehottanut lopettamaan jälkimmäisten käytön. Lisäksi tietokoneessa on oltava nykyään harvinaiseksi käynyt cd-asema.\nOnkin mahdollista, että kyse on vanhasta sivusta, joka on jäänyt verkkoon kummittelemaan. Itse verkkosivu on kuitenkin Microsoftin ajanmukaisella sivupohjalla, ja sivulla on copyright-merkintä vuodelle 2016. Ja jollei se ole ajanmukainen, se on aikakin palanen tietokoneiden lähihistoriaa.\nHistoriallisesti MSN-modeemiliittymä oli Microsoftin yritys rakentaa oma verkko kilpailemaan internetin kanssa Windows 95:n julkaisun yhteydessä. Kuten historia osoittaa, internet otti selkävoiton, ja MSN-liittymä muuttui tavalliseksi nettiliittymäksi. Nykyään MSN:llä tarkoitetaan yleensä Microsoftin nettiportaalia.


Oletko jo tutustunut Välittämö100-verkkopalveluun? - Omaishoitajaliitto : Omaishoitajaliitto Oletko jo tutustunut Välittämö100-verkkopalveluun? - Omaishoitajaliitto\nOmaishoitajaliitto > Ajankohtaista > Ajankohtaista > Oletko jo tutustunut Välittämö100-verkkopalveluun?\nOletko jo tutustunut Välittämö100-verkkopalveluun?\nRadio Suomipopin juontaja Sami Kuronen kävi tutustumassa omaishoitajaperheeseen ja tarjosi apuaan arjen askareisiin. Perheen koira pääsi reippaalle lenkille ja uusi kenkäteline valmistui alta aikayksikön.\nVälittämö100.fi on verkkopalvelu, jonka kautta yksityishenkilöt ja yritykset voivat lahjoittaa erilaisia palveluita tai tuotteita Omaishoitajaliiton paikallisyhdistysten jäsenille. Lahjoituksiksi sopivat esimerkiksi määräaikaiset lehtitilaukset tai vaikkapa risteily-, liikunta- tai muut lahjakortit. Välitettävät asiat ovat vastikkeettomia eli raha ei liiku.\nLiiton paikallisyhdistysten jäseninä olevat omaishoitajat pääsevät hyödyntämään palvelun kautta tehtyjä lahjoituksia kirjautumalla Välittämöön jäsenkortissaan olevalla jäsennumerolla ja liitolle ilmoitetulla sähköpostiosoitteella.\nKlikkaa tästä linkistä tutustuaksesi Välittämöön\n Previous post: Liitto on mukana Vertaistalossa\n Next post: Lapsiasiavaltuutettu Tuomas Kurttila: ”Lapsella on oikeus olla lapsi”.


Jorvas High-tech Center (JHC) on kaikkien alojen yrityksille soveltuva yrityskeskus teknologiaympäristössä Kirkkonummella. Suomen Ericssonin kanssa samassa kiinteistössä Jorvaksessa sijaitseva keskus tarjoaa monipuoliset toimitilat yritysten vuokrattavaksi sekä toimistoympäristössä tarvittavat monipuoliset palvelut. JHC perustettiin vuonna 1993 ja se on kasvanut jo yli sadan yrityksen keskittymäksi.\nTarjoamme yrityksenne tarpeisiin sopivia, käytännöllisiä, hyvätasoisia ja joustavasti muunneltavia tiloja:\nToimistotilaa eri kokoisille yrityksille (11 m2 – ~500 m2)\nErilaisiin tarpeisiin soveltuvaa varastotilaa\nTuotantoon soveltuvaa tilaa\nNeuvotteluhuoneet vuokralaisten käyttöön veloituksetta\nYrittäjä! Sinulla on nyt mahdollisuus tulla osaksi JHC-perhettä ja saada yrityksellesi toimivat tilat hyvien kulkuyhteyksien varrelta. Tervetuloa!\nYhteystiedot: Jorvas High-tech Center, Hirsalantie 11, 02420 Jorvas, Puh. (09) 299 6661\nYhteyshenkilö: Christian Ehrnrooth, JHC-palvelupäällikkö, p. 010 234 3411, etunimi.sukunimi@coor.com\nJHC on kasvanut tasaisesti vuosien saatossa ja sijaitsee nykyään kolmessa eri rakennuksessa. JHC:n tilat on osittain suunniteltu yhteistyössä Taideteollisen korkeakoulun opiskelijoiden kanssa. Maisematoimistotilojen lisäksi tarjolla on 1-4 henkilön työhuoneita sekä tuotanto- ja varastotilaa.\nTiloja on mahdollista muunnella yrityksesi tarpeiden mukaaan. Muutoksista voit sopia vuokrasopimusta laadittaessa.\nYritysten omien tilojen lisäksi käytettävissä on myös yleisiä tiloja. Valoisassa ja tilavassa sisääntuloaulassa voit hyvin ottaa vastaan suuremmankin vierasjoukon.\nJHC tarjoaa veloituksetta yritysten käyttöön myös seitsemän neuvotteluhuonetta sekä paikoitusalueen.\nToimistotilaa, 11,5 m2 (useita)\nToimistotilaa, 12 m2 (2 kpl)\nToimistotilaa, 182 m2 (1 kpl)\nToimistotilaa, 900 m2 (1 kpl)\n1. kerros (pdf)\n2. kerros (pdf)\nJHC on koti jo yli sadalle yritykselle. Useimmat yrityksistä työllistävät 1-10 henkilöä ja toimivat muun muassa ohjelmistokonsultoinnin, testauksen, laadunmittauksen ja erilaisten palvelujen parissa.\n"Täällä yrityksellemme oli saatavilla sopivat tilat myös laitteiden mekaanista valmistusta ajatellen. Lisäksi palvelut, kuten ravintola ja kokoustilat, olivat hyvin saatavilla. Jorvaksesta vientiyrityksemme on ollut helppo hoitaa käytännön kansainvälisiä yhteyksiä, sillä esimerkiksi lentokentälle JHC:stä on vaivattomat kulkuyhteydet."\nMe JHC:ssä tarjoamme yrityksellesi mittavan valikoiman palveluja. Vuokraan sisältyvät sähköt, lämmitys, pysäköinti, aluevartiointi ja postinkulku. Lisäksi sinulla on mahdollisuus sopia seuraavista peruspalveluista:\nPalvelusopimukset tehdään aina palvelun käyttäjän ja tarjoajan kesken. Halutessasi avustamme sopimusten solmimisessa.\nJHC-neuvotteluhuoneet ovat vuokralaisten käytettävissä ja kuuluvat vuokraan. Ulkopuoliset voivat myös vuokrata neuvotteluhuoneet edullisesti.\ntunti puolipv kokopv\nJHC-1 PIENI (6 hlöä) 20 40 60\nJHC-1 ISO (12 hlöä) 40 60 100\nKiinteistössä on myös vuokrattavissa oleva auditorio, jonka voi vuokrata joko kokonaan tai kahdessa eri osassa. Auditorion käyttö ei sisälly vuokraan. Vuokrahinnat ovat:\nLARS MAGNUS (Max 150 hlöä) 200 300\nLARS (20 hlöä) 60 100\nMAGNUS (80 hlöä) 140 200\nJHC löytyy Helsingin ja Kirkkonummen välillä sijaitsevasta Jorvaksesta. Kirkkonummelle meiltä on matkaa kuusi kilometriä. Helsingin keskustaan 26 kilometrin matka taittuu autolla noin 20 minuutissa. Helsinki-Vantaan lentokentälle ajat noin 45 minuutissa.\nPuh. (09) 299 6661\nJHC perustettiin vuonna 1993 ja on kasvanut jo yli sadan yrityksen keskittymäksi. Tiloja on saatu lisää ja tulevien vuosien aikana yritysten määrä kasvaa.\nEhkä JHC on oikea paikka myös sinulle ja sinun yrityksellesi?\np. 010 234 3411\nJHC löytyy Helsingin ja Kirkkonummen välillä sijaitsevasta Jorvaksesta. Kirkkonummelle meiltä on matkaa kuusi kilometriä. Helsingin keskustaan 26 kilometrin matka taittuu autolla noin 20 minuutissa. Helsinki-Vantaan lentokentälle ajat alle 45 minuutissa.\nJorvakseen pääset kätevästi sekä junalla että linja-autolla.\nLähiliikennejunien aikataulut (junat U ja L) Linja-autojen aikataulut\n© 2015 JHC Jorvas High-tech Center, Hirsalantie 11, 02420 Jorvas, Puh. (09) 299 6661


Nokia-puhelinyhtiö HMD Global julkisti neljä uutta älypuhelinta ja 2760 Flip 4G -simpukkapuhelimen Yhdysvaltojen markkinoille | Mobiili.fi\nNokia-puhelinyhtiö HMD Global julkisti neljä uutta älypuhelinta ja 2760 Flip 4G -simpukkapuhelimen Yhdysvaltojen markkinoille\nMarkus Lehtiniitty | Julkaistu 5.1.2022, klo 16:25\nHMD Globalin alkuvuoden 2022 uutuudet Yhdysvaltojen markkinoille.\nNokia-puhelinyhtiö HMD Global on julkistanut uusia edullisia Android-älypuhelimia Yhdysvaltojen markkinoille. Uutuudet jatkavat HMD Globalin panostusta operaattoriyhteistyöhön ja Yhdysvaltojen markkinoihin, joilla yhtiö on viime aikoina pyrkinyt kasvamaan.\nÄlypuhelinuutuudet ovat Nokia C100, Nokia C200, Nokia G100 ja Nokia G400, ja niistä löytyy heti Android 12 -käyttöjärjestelmäversio. Nokia C100 tulee saataville vuoden 2022 ensimmäisen neljänneksen aikana, muut vuoden 2022 toisella neljänneksellä. Nelikon hinnat Yhdysvalloissa ovat 99 dollarista 239 dollariin.\nLisäksi HMD Global on julkistanut myös simpukkamallin älykkään peruspuhelimen Nokia 2760 Flip 4G:n, joka tulee saatavilla vuoden 2022 ensimmäisen neljänneksen aikana.\nTällaisenaan puhelimia ei välttämättä kannata odottaa laajemmin saataville, joskin joidenkin uutuuksien osalta laajempaa myyntiintuloa ei voida sulkea pois laskuista.\nÄlypuhelinuutuuksissa on kyse vuotaja Evan Blassin marraskuussa 2021 vuotamissa kuvissa paljastamista malleista. Myös 2760 Flip ehti paljastua jo ennen julkistustaan.\nHMD Global on kertonut nyt julkistuksen yhteydessä vasta valittuja teknisiä tietoja uutuuksista.\nNokia C100:n ja Nokia C200:n hinnat Yhdysvalloissa ovat 99 ja 119 dollaria, ja ne tulevat saataville TracFone-operaattorin kautta.\nNokia C100 ja Nokia C200 ovat varustettu MediaTekin järjestelmäpiirillä. Nokia C200:ssa on 6,1 tuuman näyttö, 3 gigatavua RAM-käyttömuistia, 32 gigatavua tallennusmuistia ja 4 000 milliampeeritunnin akku. Nokia C100:n näytön koko on vain 5,45 tuumaa 18:9-kuvasuhteella, minkä lisäksi siinä on 8 megapikselin takakamera ja 3 000 milliampeeritunnin akku.\n149 dollarin hintainen Nokia G100 tarjoaa 6,5 tuuman näytön HD+ -tarkkuudella, erittäin vanhan Qualcomm Snapdragon 615 -järjestelmäpiirin 4G-yhteyksillä, sormenjälkilukijan virtapainikkeesssa, kolme takakameraa sekä 5 000 milliampeeritunnin akun. Nokia G100 tulee TracFonen ja Boost Mobilen valikoimiin.\nUutuuksista parhaimmin on varusteltu 5G-älypuhelin Nokia G400. Siinä on 120 hertsin näyttö ensimmäisenä Nokia-älypuhelimena, Qualcomm Snapdragon 480+ -järjestelmäpiiri 5G-yhteyksillä sekä kolme takakameraa sisältäen 48 megapikselin pääkameran sekä lisäksi 5 megapikselin ultralaajakulma- ja 2 megapikselin makrokamerat. RAM-käyttömuistia on 6 gigatavua ja sisäistä tallennusmuistia 128 gigatavua. Näytön koko on 6,6 tuumaa.\nNokia G400:n muotoilu on varsin tavanomainen, eikä se erotu joukosta enää edes pyöreällä kamera-alueella, vaan kolme takakameraa ja LED-kuvausvalo on sijoitettu vasemmasta yläkulmasta löytyvän pyöristetyn suorakulmion muotoiseen kamerakohoumaan.\nNokia G400:n hinta on 239 dollaria, ja se tulee saataville TracFonen, Boost Mobilen ja Consumer Cellularin kautta.\nNokia 2760 Flip 4G on uusi ”älykäs peruspuhelin” varustettuna KaiOS-käyttöjärjestelmällä, jonka myötä sille on saatavilla valittuja sovelluksia, kuten WhatsApp.\nOminaisuuksia Nokia 2760 Flip 4G:ssä ovat muun muassa 4G LTE -mobiiliverkkoyhteys, 320×240 pikselin tarkkuuden näyttö, 5 megapikselin takakamera, 4 gigatavua sisäistä tallennusmuistia ja microSD-muistikorttipaikka, Wi-Fi- ja Bluetooth-yhteydet, 3,5 millimetrin kuulokeliitäntä sekä 1 450 mlliampeeritunnin akku.\nNokia 2760 Flip 4G:n hinta on 79 dollaria.\nHMD Global Nokia Nokia 2760 Flip Nokia C100 Nokia C200 Nokia G100 Nokia G400\nNokialle yhteensä yli 2 miljardin euron raamisopimukset kolmen kiinalaisoperaattorin kanssa7.11.2018\n199 euron Nokia 5.3 -älypuhelin ennakkomyyntiin – toimitukset alkavat parin viikon sisällä14.5.2020\nNäin Suri kommentoi Nokian vahvaa tulosta: ”Olen ylpeä”27.7.2017\n5.1.2022, klo 16:36\nKun Nokian (HMD Global) uusien puhelimien designia katsoo, tulee mieleen 1990-luku.\n6.1.2022, klo 15:41\nLue seuraavaksi: Uusi kuvavuoto vahvistaa ja paljastaa teknisiä yksityiskohtia Samsungin tulevista huippupuhelimista – tällainen on kärkimalli Galaxy S22 Ultra


Parhaat ilmaiset Tik Tok -suodattimet ja niiden lisääminen | ITIGIC\nHuhtikuu 1, 2022 Matt Mills Miten 0\nTik Tokin nousu sosiaalisissa verkostoissa on uskomatonta. Lyhyessä ajassa alusta suunniteltiin lyhyiden videoiden jakamiseen, se on lisännyt kaikenlaisia työkaluja kaikenlaisten sisällöntuottajien majoittamiseen ja jatkaa alansa hallitsemista.\nEpäilemättä yksi suosituimmista työkaluista Luo Tik Tok -videoita on suodattimien käyttö, joilla parannetaan videon laatua, terävyyttä, värivalikoimaa ja monia muita ammattimaisia ja tehokkaita työkaluja.\nKäytä suodattimia Tik Tokissa\nTikTok on kiinalaista alkuperää oleva sosiaalinen verkosto, jossa käyttäjät jakavat lyhyitä videoita, joiden pituus on 15–60 sekuntia. Nämä videoita voi muokata työkaluilla, jotka sisältävät musiikkia, hidasta ja nopeaa liikettä, erikoistehosteita, lisättyä todellisuutta jne.\nEpäilemättä kaikkien näiden mahdollisuuksien joukossa yksi eniten käytetyistä on suodattimet sävyn, tarkennuksen, voimakkuuden tai kylläisyyden korjaamiseksi . Pohjimmiltaan se on sama prosessi, jota käytät Instagram retusoimalla kuvaa, jotta se näyttää paremmalta ennen sen toistamista.\nVoit tehdä tämän napsauttamalla alustan päänäytössä (+) -kuvaketta, joka sijaitsee alareunan keskellä, siirtyäksesi videosi luonti- ja muokkaustilaan.\nSuodattimet Tik Tokissa\nKun sisällä, voimme nähdä, että mahdollisuus lisätä suodattimia on sijoitettu oikeaan ylämarginaaliin, "Beautify" yläpuolelle. Älä myöskään sekoita Tik Tok -suodattimia tehosteisiin, jotka sijaitsevat vasemmassa alakulmassa, tallennuspainikkeen vieressä.\nNimikkeistensä vuoksi Tik Tok -suodattimet ovat sellaisia, jotka rajoittuvat värin vaihtamiseen , eli ne voivat tehdä kuvasta kirkkaamman, muuttaa kontrastia, muuttaa sen mustavalkoiseksi, mutta ilman muita lisäyksiä. Tehosteet olisivat lisätyn todellisuuden tehosteita kuvassa tai niitä, jotka korvaavat osan videosta vihreän näytön tyyliin, kun taas koristelussa voimme löytää " Photoshoppailu" kuvasta, joka muokkaa ja muuttaa sitä.\nKun tiedät, kuinka voit parantaa videoidesi viimeistelyä käyttämällä suodattimia, kerromme sinulle, mitkä niistä eivät saa puuttua käyttäessäsi sosiaalista verkostoa luojana. Näiden korjauskerrosten avulla voit optimoida videoidesi tuloksen parantaaksesi niiden kuvaa, parantaaksesi kauneutta ja vangitaksesi yleisön huomion.\nTämä on näiden suodattimien käytön takaama laatu, jolle niistä on tullut välttämättömiä Tiktokers kun he muokkaavat sisältöään, alustavassa retusointivaiheessa ennen sen julkaisemista. Nämä suodattimet on lajiteltu neljä pääluokkaa: muotokuva, maisema, ruoka tai "eloisa".\nMuotokuva-kategoriassa se riippuu lähinnä maustasi tai ihotyypistäsi, mutta yksi suosituimmista on ns. F4 , kuuluisa TikTokin suodatin, koska se vaalentaa videoitasi, jos ne näyttävät himmeiltä tai tummilta, parantaa videon harmaita alueita ja tekee siitä vaaleamman ja antaa sille jopa kultaisen auringonlaskun sävyn.\nTik Tok -suodattimet\nToinen hyödyllinen suodatin tässä luokassa on S3 , joka auttaa tekemään tiktoker Iho näyttää hieman ruskettuneemmalta ja hehkuvammalta, ja se voi korostaa hiuksia ja meikkiä huomattavasti.\nTikTokin maisemasuodatinta käytetään ympäröivän ympäristön muokkaamiseen. The B10 Tämän luokan suodatin on alun perin suunniteltu lisäämään värisävy videon päälle, mutta se saavutti suosiota toisella tavalla. Ihmisillä, joilla on ruskeat tai tummanruskeat silmät, silmät näyttävät kirkkaammilta ja kirkkaammilta. Muuta silmien väriä luonnollisella tavalla lisäämällä niihin pähkinänruskeita ja vihreitä sävyjä.\nRuokaluokassa, G6 suodatin on suosittu valinta ruokaa kuvattaessa, koska se auttaa lisäämään valokuvaan väriä ja syvyyttä.\nIntense-kategoriasta (tai englanniksi Vibe) löydät videoita, jotka suosivat sekä ympäristöä että sinua samanaikaisesti. Voimme korostaa V1 , mikä saa videosi näyttämään joltakin 60-luvun elokuvalta.\nPidämme myös Intensestä V6 , jossa tämän suodattimen käyttämisen jälkeen videossasi on kesäinen tunnelma ja se antaa vaaleanpunaisen tai violetin hehkun. Täydellinen, jos haluat hypätä muutaman kuukauden eteenpäin kesäkauden saapumiseen.\nYksi niistä indieista, joita sinun on pelattava, tulee PlayStationille


Talouspolitiikka | Hyödyllisiä vinkkejä talouden hallintaan.\nKotisivu » Talouspolitiikka\nOttaako Yhdysvallat käyttöön arvonlisäveron (ALV)? Tietulkat, plussat ja miinukset\nMitkä ovat sen vaikutukset, jos se hyväksytään??Mikä on arvonlisävero?Brookingsin veropolitiikkakeskuksen apulaisjohtaja William Gale ehdotti vuonna 2010 Atlantic Magazine -haastattelussa liittovaltion arvonlisäveroa keinona lisätä valtion tuloja, poistaa alijäämiä ja maksaa valtion...\nMikä on elävä palkka? - Köyhyyden yläpuolella olevien perustarpeiden vähimmäistulot\nNämä pyrkimykset ovat saavuttaneet vain vähän menestystä Washingtonissa, mutta osavaltiossa ja paikallisella tasolla on tapahtunut paljon enemmän liikettä. Talouspoliittinen instituutti (EPI) raportoi, että yli puolet kaikista Yhdysvaltojen osavaltioista on korottanut...\nPitäisikö meidän päästä eroon pennistä? - 8 syytä pitää se vs. poistaa se\nPenniä on niin lähellä arvoton, että monet ihmiset väittävät, että on aika poistaa ne kokonaan. Ei-puolueellinen kansalaisjärjestö nimeltä Citizens to Retire the USA Penny on houkutellut taloustieteilijöiden tukea Harvardista ja...\nLainahain ehkäisylaki - mikä se on ja miten se vaikuttaisi sinuun\nMonet tämän tutkimuksen tarinat syyttävät amerikkalaisia kuluttajia siitä, etteivät he elää heidän keinoissaan. Kaksi liittovaltion lainsäätäjää, senaattori Bernie Sanders ja edustaja Alexandria Ocasio-Cortez, osoittavat kuitenkin sormen eri syylliselle: suurille pankeille...\nOnko kesäajan säästöaika hyödyllinen vai haitallista? - Historia ja tehosteet\nJos kellojen asettaminen takaisin syksyllä on joillekin ihmisille ongelma, niiden asettaminen eteenpäin keväällä on vielä pahempaa. Tuolloin ihmiset, jotka saavat muutoksen väärin, päätyvät kaiken aikaa kahteen tuntiin myöhässä kahden tunnin...\nKuinka voimme luoda ja pitää valmistustehtäviä Amerikassa\nValitettavasti heidän lupauksensa ovat tyhjät ja siinä ei oteta huomioon siirtämisen taustalla olevia syitä, kaupan esteiden mahdollisia seurauksia tai lisääntynyttä tekniikkaa. Pyrkiessään saavuttamaan yleisön suosion nykyiset ja haluavat toimistohaltijat lupautuvat...\nKuinka parantaa Yhdysvaltain liittovaltion verojärjestelmää oikeudenmukaisuuden varmistamiseksi\nKaiken kaikkiaan 56% amerikkalaisista katsoo, että nykyinen järjestelmä ei ole joko liian oikeudenmukainen tai ollenkaan oikeudenmukainen. Mutta kuinka liittovaltion verojärjestelmä tarkalleen toimii? Onko se todella epäreilua??Tässä on kaikki mitä sinun...\nKuinka korjata Yhdysvaltain velkaongelmat ja vähentää liittovaltion alijäämiä\nJos CBO-ennusteet ovat tarkkoja, liittovaltion velka kasvaa vielä 9,4 biljoonaa dollaria 10 vuoden jakson loppuun mennessä, ja sillä voi olla vakavia seurauksia maalle. Raportin kirjoittajien mukaan ”Yhdysvaltain finanssikriisin todennäköisyys kasvaa....